Negativno mišljenje na Prijedlog izmjena i dopuna Izbornog zakona BiH - Klix.ba\nNegativno mišljenje na Prijedlog izmjena i dopuna Izbornog zakona BiH\n27.8.2013. u 15:54\nUstavnopravna komisija Predstavničkog doma Parlamentarne skupštine BiH danas u Sarajevu nije utvrdila postojanje ustavnog osnova za Prijedlog zakona o raspolaganju nepoketnom vojnom imovinom, koji su u parlamentarnu proceduru uputili zastupnici Socijaldemokratske partije i Saveza za bolju budućnost BiH.\nČlan Komisije i predsjedavajući Kluba zastupnika SDP-a u Predstavničkom domu Saša Magazinović ocijenio je da su SNSD, SDS i DNS glasanjem protiv Prijedloga zakona o vojnoj imovini glasali protiv NATO puta BiH.\n"Očigledno je sad sporno da li želimo u NATO, te institucije u BiH, prvenstveno Predsjedništvo, treba da obave ozbiljnu raspravu o tome", rekao je Magazinović.\nPrema riječima predsjedavajućeg Komisije i zastupnika SDA u Predstavničkom domu Šefika Džaferovića, podrška Prijedlogu zakona o raspolaganju nepokretnom vojnom imovinom bila bi dobra prilika da BiH, nakon dugog zastoja na putu ka NATO-u, otpočne s prvim godišnjim pregledom akcionog plana za članstvo.\nČlanica Komisije i zastupnica SDS-a u Predstavničkom domu PSBiH Aleksandra Pandurević ocijenila je da su namjere predlagača tog prijedloga zakona o raspolaganju nepokretnom vojnom imovinom bile neiskrene.\n"Da im je stalo do rješenja, riješili bi i ono što su ranije lideri dogovorili, a to je pitanje državne imovine. Ta dva pitanja treba zajedno riješiti", kazala je Pandurević novinarima.\nOna je naglasila da je Republici Srpskoj stalo da pitanje vojne imovine bude riješeno "jer je to jedan od uvjeta za zatvaranje OHR-a". Ustavnopravna komisija Predstavničkog doma drugi put je dala negativno mišljenje na Prijedlog zakona o izmjenama i dopunama Izbornog zakona BiH, koji je u parlamentarnu proceduru uputilo Vijeće ministara BiH.\nProtiv tog zakonskog prijedloga bili su članovi Komisije iz SDP-a i SDA, koji su nezadovoljni rješenjima za Grad Mostar. Članovi Ustavn pravne komisije Predstavničkog doma BiH mišljenja su da neusvajanje predloženih izmjena i dopuna Izbornog zakona neće utjecati na raspisivanje općih izbora planiranih za narednu godinu.\nČlan Komisije Mato Franičević u izjavi za novinare podsjetio je da je Ustavni sud donio u jesen 2010. presudu u vezi Statuta Grada Mostara, te da je ona „morala još mnogo ranije naći svoj odraz u Izmjenama Izbornog zakona BiH“.\n"Nije do danas i očito još izvjesno vrijeme neće. To dovoljno govorio o našoj zbilji, o bh. kontekstu koji je takav kakav jeste", kazao je Franičević.\nPredstavnički dom PSBiH Izborni zakon\nKolinda Grabar-Kitarović opet govorila o unutrašnjim pitanjima BiH\n07.03.2019. u 15:16\nKrišto: Još nema uslova za sazivanje sjednice Predstavničkog doma Parlamenta BiH\n27.02.2019. u 17:35


Černobilj dobija novi "poklopac" 29 Nov 2012 - blic\nZavršena je prva faza u podizanju džinovske lučne strukture, koja treba da pokrije ostatke havarisanog nukelarnog reaktora u nekadašnjoj elektrani Černobilj. Ovo je veliki korak u otklanjanju posledica havarije iz 1986. godine, do sad najgore nuklearne nesreće. "Novarka", biće duga 257 metara, široka 150 i visoka 108 - odnosno viša od američkog Kipa slobode. Više od 25 godina u Černobilju ne može da se vidi živa duša. Rad na njoj je do sada trajao sedam meseci, a segment koji je dovršen je samo jedan od dva identična, koji će biti dopunjeni i nizom pomoćnih elemenata. Kada bude dovršena, zaštitnu metalnu kupolu će dovući šinama i postaviti iznad zgrade u kojoj se nalazi uništeni reaktor. Zahvaljujući kupoli reaktor će moći da se rasklopi i da se ukloni radioaktivni otpad.\nBudžet za otklanjanje posledica nesreće iznosi dve milijarde dolara, od čega 1,3 milijarde otpada na podizanje zaštitne strukture. Jedan od izazova je i uklanjanje dimnjaka nuklearne elektrane, punog radioaktivnih ostataka, koji mora da se skine da bi se zaštitna sturuktura postavila.\nStruktura koja se postavlja će, pritom, služiti samo da onemogući rasturanje radioaktivnog materijala prilikom rušenja reaktora, ali neće moći da zaustavi radijaciju.\nPosle raščišćavanja ruševina radioaktivnost će se ipak smanjiti, a zaštitna struktura, koju neki već porede sa Ajfelovom kulom, mogla bi da ostane za uspomenu, pa čak i da postane neka vrsta turističke atrakcije - naravno, samo sa bezbedne udaljenosti.


Proverite rizik od nastanka osteoporoze - Pančevac1\nOsteoporoza dovodi do krtosti kostiju koja nastaje kao posledica smanjenja gustine, kao i promene u strukturi kosti. Svaka druga žena i svaki peti muškarac je u riziku da doživi prelom koji je posledica osteoporoze.\n– Jedna od novina u radu Doma zdravlja Kovačica ogleda se u tome da će sve zdravstvene stanice u određenom vremenskom periodu imati do kraja godine imati ovaj aparat, a građani će telefonskim putem moći da zakažu i urade ovaj pregled – navodi dr Dragan Josifović, direktor DZ Kovačica.\nOd 20. do 24. novembra aparat za merenje gustine kostiju biće u Zdravstvenoj stanici „Idvor”, u Zdravstvenoj stanici „Samoš” od 27. novembra do 1. decembra , potom od 4. do 8. decembra u Zdravstvenoj stanici „Padina”, u Zdravstvenoj stanici „Debeljača” od 11. do 15. decembra i od 18. do 22. decembra u Zdravstenoj stanici u Crepaji.\nDr Dragan Josifović navodi da je pored približavanja usluge cilj ove akcije i prevencija patoloških preloma kod žena, gde se dijagnostikuje osteoporoza odnosno osteopenija.


Pravo javnih nabavki\nUpravni i poreski postupak\nAdvokatska društva Podjed i Andrić započela su saradnju kako bi klijentima obezbijedila što je moguće viši stepen usluga.\nStručni tim pravnih eksperata je specijalizovan prije svega na području privrednog i krivičnog prava, pri čemu se naš cilj zasniva na namjeri da strankama pružimo sveobuhvatnu paletu advokatskih usluga, koje su potrebne kako privrednim subjektima za njihovo neometano poslovanje, tako i fizičkim licima za njihove lične interese.\nU zavisnosti od potreba klijenata sarađujemo sa spoljnim savjetnicima u određenim specijalizovanim oblastima (računovodstveni, carinski i poreski predmeti, istraživanja tržišta itd.). U svrhu realizacije međunarodnih mandata sarađujemo sa razgranatom mrežom kolegijalnih kancelarija u susednim zemljama.\nVodeća načela našeg rada počivaju na brzoj sposobnosti reagovanja i prilagođavanja te na visokom nivou usluga, što po našem mišljenju predstavlja odlučujući faktor za zadovoljstvo naših klijenata. Prije svega smo svjesni činjenice da je u današnjem poslovnom svijetu direktan i praktičan savjet klijentu od sve većeg značaja.\nNaša kancelarija se nalazi u strogom centru Ljubljane, preciznije u Palati „Evropa“, primerku historicističke arhitekture arhitekte Carla Tietz-a, inače također jednog od arhitekata bečkog Ringa.\nNeposredna blizina svih značajnih sudskih, upravnih i drugih institucija omogućava nam da efikasno ostvarujemo interese naših klijenata.


Kako doći do zaostalih zarada kada firma ode u stečaj - Poslovi Infostud\nStečaj je zakonski postupak koji se sprovodi nad privrednim subjektom kod koga su nastupile ozbiljne teškoće u poslovanju, koje se mogu ogledati u nesposobnosti plaćanja (trajnijoj ili pretećoj) ili prezaduženosti, odnosno u nepostupanju po ranije usvojenom planu reorganizacije. Ovaj postupak uređen je Zakonom o stečaju. Osnovni cilj stečaja jeste najpovoljnije kolektivno namirenje stečajnih poverilaca ostvarivanjem najveće moguće vrednosti stečajnog dužnika, odnosno njegove imovine.\nKako se radi o situaciji u kojoj vrednost stvorena kroz privrednu aktivnost nije više dovoljna za podmirenje finansijskih obaveza, pa tako ni za isplatu zarada zaposlenih, Zakon o stečaju propisuje da je otvaranje stečajnog postupka razlog za otkaz ugovora o radu koji je stečajni dužnik zaključio sa zaposlenima. Stečajni upravnik, koga imenuje stečajni sudija iz reda licenciranih stečajnih upravnika, odlučuje o otkazu ugovora o radu i o otkazu obaveštava filijalu Nacionalne službe za zapošljavanje na čijoj teritoriji se nalazi sedište stečajnog dužnika. Dojučerašnji zaposleni privrednog subjekta nad kojim je otvoren stečaj nalaze se u nezavidnoj poziciji u kojoj su ostali bez posla, a svoja neostvarena novčana potraživanja prema bivšem poslodavcu primorani su da ostvaruju kao poverioci u stečajnom postupku. U ovom slučaju, veoma je važno upoznati se sa zakonskim pravima i pridržavati se zadatih rokova.\nStečajni upravnik može, pored zaposlenih kojima nije dat otkaz ugovora o radu, da angažuje potreban broj lica radi okončanja započetih poslova ili radi vođenja stečajnog postupka uz saglasnost stečajnog sudije. Zarade i ostala primanja ovih lica, koja određuje stečajni upravnik uz saglasnost stečajnog sudije, namiruju se iz stečajne mase.\nZaposleni kao stečajni poverilac\nZaposleni kojima je prestao radni odnos usled otvaranja stečajnog postupka, a kojima nisu isplaćene sve zaostale zarade i druga primanja iz radnog odnosa, u odnosu na svog dojučerašnjeg poslodavca imaju svojstvo stečajnog poverioca-lica koje na dan pokretanja stečajnog postupka ima neobezbeđeno potraživanje prema stečajnom dužniku.\nIz stečajne mase prioritetno se namiruju troškovi stečajnog postupka, a po njihovom punom namirenju obaveze stečajne mase. Ovo znači da se prioritetno, iz stečajne mase namiruju i primanja lica koja su angažovana radi vođenja stečajnog postupka, jer se troškovi za njihove zarade smatraju troškovima stečajnog postupka.\nStečajni poverioci se, u zavisnosti od njihovih potraživanja, svrstavaju u isplatne redove. Stečajni poverioci nižeg isplatnog reda mogu se namiriti tek pošto se namire stečajni poverioci višeg isplatnog reda. Ukoliko nema dovoljno sredstava za namirenje potraživanja određenog stečajnog reda u celosti, stečajni poverioci istog isplatnog reda namiruju se srazmerno visini njihovih potraživanja.\nNovčana potraživanja nastala iz radnog odnosa spadaju u prvi isplatni red, i to: neisplaćene neto zarade zaposlenih i bivših zaposlenih, u iznosu minimalnih zarada za poslednjih godinu dana pre otvaranja stečajnog postupka sa kamatom od dana dospeća do dana otvaranja stečajnog postupka i neplaćeni doprinosi za penzijsko i invalidsko osiguranje za poslednje dve godine pre otvaranja stečajnog postupka, a čiju osnovicu za obračun čini najniža mesečna osnovica doprinosa, saglasno propisima o doprinosima za obavezno socijalno osiguranje na dan otvaranja stečajnog postupka.\nPrema navedenim zakonskim odredbama neisplaćene zarade za poslednjih godinu dana radnog odnosa spadaju u prvi red isplate, ali samo do visine minimalne zarade. Doprinosi za penzijsko i nvalidsko osiguranje za poslednje dve godine takođe se namiruju prioritetno, ali samo do visine koja se plaća na minimalnu zaradu. Neisplaćene zarade u delu koji prelazi iznos minimalne zarade, kao i neplaćeni doprinosi na deo osnovice koji prelazi najnižu mesečnu osnovicu doprinosa, odnosno minimalnu zaradu, svrstavaju se u potraživanja ostalih stečajnih poverilaca, koja spadaju u treći isplatni red. U drugi isplatni red uvrštena su potraživanja po osnovu svih javnih prihoda dospelih u poslednja tri meseca pre otvaranja stečajnog postupka.\nPrijavljivanje potraživanja i naplata u stečajnom postupku\nPrema Zakonu o stečaju poverioci, među njima i zaposleni, prijave potraživanja podnose nadležnom sudu u pisanom obliku. U prijavi zaposleni kao stečajni poverilac naročito mora naznačiti: ime i prebivalište sa kontakt adresom, jedinstveni matični broj građana, broj tekućeg računa, pravni osnov potraživanja (potraživanje iz radnog odnosa), iznos potraživanja i to posebno iznos glavnog potraživanja sa obračunom kamate.\nAko se prijavljuju potraživanja o kojima se vodi parnica, u prijavi se navodi sud pred kojim teče postupak sa oznakom spisa, kao i određeni zahtev poverioca, shodno odredbama o sadržini tužbe zakona kojim se uređuje parnični postupak.\nVeoma je važno istaći da propuštanje roka za prijavljivanje potraživanja čini prijavu potraživanja neblagovremenom. Prijave se mogu podneti po isteku roka određenog rešenjem stečajnog sudije, ali najkasnije u roku od 120 dana od dana objavljivanja oglasa u „Službenom glasniku Republike Srbije“, a sve prijave podnete po isteku roka od 120 dana biće odbačene kao neblagovremene.\nPosle isteka roka za prijavljivanje potraživanja stečajni sudija dostavlja sve prijave potraživanja stečajnom upravniku. Stečajni upravnik utvrđuje osnovanost, obim i isplatni red svakog potraživanja i o tome sačinjava listu priznatih i osporenih potraživanja, kao i redosled namirenja poverilaca. Stečajni upravnik je dužan da najkasnije deset dana pre dana održavanja ispitnog ročišta dostavi listu potraživanja stečajnom sudiji, koji je dužan da je objavi na oglasnoj i elektronskoj oglasnoj tabli suda ili da, ukoliko je lista nesrazmerno velika, na oglasnoj i elektronskoj oglasnoj tabli suda istakne obaveštenje o mestu gde se lista nalazi. Stečajni upravnik je dužan da izvrši ličnu dostavu obaveštenja onim poveriocima čija su potraživanja osporena, najkasnije 15 dana pre održavanja ispitnog ročišta. Konačna lista o svim prijavama potraživanja sačinjava se na ispitnom ročištu. Potraživanje se smatra utvrđenim ako nije osporeno od strane stečajnog upravnika ili od strane poverilaca do zaključenja ispitnog ročišta. Na osnovu konačne liste stečajni sudija donosi zaključak o listi utvrđenih i osporenih potraživanja, dostavlja ga stečajnom upravniku i svakom stečajnom poveriocu i objavljuje se na oglasnoj tabli suda. Konačna lista kojom se utvrđuje potraživanje i njegov isplatni red obavezujuća je za stečajnog dužnika i za sve stečajne poverioce. Stečajni poverilac koji dokaže svoje potraživanje u parnici na koju je upućen, ima pravo da traži ispravljanje konačne liste utvrđenih potraživanja\nPo donošenju rešenja o bankrotstvu, stečajni upravnik započinje i sprovodi prodaju imovine stečajnog dužnika, odnosno prodaju stečajnog dužnika kao pravnog lica javnim nadmetanjem, javnim prikupljanjem ponuda ili neposrednom pogodbom (metod prodaje). Stečajni upravnik je dužan da stečajnom sudiji i poveriocima dostavi obaveštenje o nameri, planu prodaje, načinu unovčenja, metodu prodaje i rokovima prodaje najkasnije 15 dana pre dana objavljivanja oglasa o prodaji, odnosno 15 dana pre dana održavanja prodaje neposrednom pogodbom. Posle izvršene prodaje stečajni upravnik je dužan da o izvršenoj prodaji, uslovima i ceni obavesti stečajnog sudiju i odbor poverilaca, kao i poverioca koji ima pravo na imovini koja je obuhvaćena prodajom, u roku od deset dana od dana izvršene prodaje. Sredstva ostvarena prodajom imovine ulaze u stečajnu masu, a njihova deoba vrši se u skladu sa postupkom deobe propisanim Zakonom o stečaju.\nZaostala primanja koja ni posle ovog procesa nisu isplaćena mogu se tražiti od Fonda solidarnosti.\nIsplata neisplaćenih potraživanja zaposlenih preko Fonda solidarnosti\nProdaja imovine firme koja je bankrotirala jedini je način da se dođe do sredstava iz kojih stečajni poverioci namiruju svoja potraživanja. Pošto ovaj postupak retko kad teče glatko, odnosno često ne donese dovoljno sredstava za naplatu svih potraživanja, primanja zaposlenih koja nisu isplaćena u stečajnom postupku mogu se tražiti od Fonda solidarnosti.\nFond solidranosti osnovan je na osnovu Zakona o radu i njegova delatnost je obezbeđivanje i isplata neisplaćenih potraživanja kod poslodavca nad kojim je otvoren stečajni postupak. Takođe, ako su prava delimično isplaćena u skladu sa zakonom koji uređuje stečajni potupak, zaposlenom kod Fonda solidarnoti pripada pravo na razliku do nivoa prava utvrđenih po Zakonu o radu. Fond solidarnosti ima svojstvo pravnog lica sa sedištem u Beogradu, posluje kao javna služba, a sredstva za osnivanje i početak rada obezbeđena su u budžetu Republike Srbije.\nZaposleni preko Fonda solidarnosti ima pravo na isplatu sledećih potraživanja koja su ostala neisplaćena kod poslodavca nad kojim je otvoren stečajni postupak:\n1) zarade i naknade zarade za vreme odsutnosti sa rada zbog privremene sprečenosti za rad po propisima o zdravstvenom osiguranju (bolovanje) koju je bio dužan da isplati poslodavac u skladu sa ovim zakonom, za poslednjih devet meseci pre otvaranja stečajnog postupka (u visini minimalne zarade);\n2) naknade štete za neiskorišćeni godišnji odmor krivicom poslodavca, za kalendarsku godinu u kojoj je otvoren stečajni postupak, ako je to pravo imao pre otvaranja stečajnog postupka (najviše u visini minimalne zarade);\n3) otpremnine zbog odlaska u penziju u kalendarskoj godini u kojoj je otvoren stečajni postupak, ako je pravo na penziju ostvario pre otvaranja stečajnog postupka (u vsini dve prosečne zarade u Republici prema poslednjem objavljenom podatku Republičkog zavoda za statistiku);\n4) naknade štete na osnovu odluke suda donete u kalendarskoj godini u kojoj je otvoren stečajni postupak, zbog povrede na radu ili profesionalnog oboljenja, ako je ta odluka postala pravnosnažna pre otvaranja stečajnog postupka (u visini naknade utvrđene odlukom suda).\nZaposleni ima pravo i na uplatu doprinosa za obavezno socijalno osiguranje za sve ovde navedene isplate.\nPostupak za ostvarivanje prava pokreće se na zahtev zaposlenog. Zahtev se podnosi Fondu solidarnosti u roku od 45 dana od dana dostavljanja odluke kojom je utvrđeno pravo na potraživanje, u skladu sa zakonom kojim se uređuje stečajni postupak. Zahtev se podnosi na posebnom obrascu, a uz zahtev zaposleni dostavlja: akt o zasnivanju radnog odnosa, a lice kome je prestao radni odnos – akt kojim je prestao radni odnos; akt kojim je, u skladu sa zakonom kojim se uređuje stečajni postupak utvrđeno pravo na potraživanje zarade i naknade zarade za vreme odsutnosti sa rada zbog privremene sprečenosti za rad, kao i dokaze o postojanju potraživanja naknade štete za neiskorišćeni godišnji odmor, otpremnine zbog odlaska u penziju i naknade štete zbog povrede na radu ili profesionalnog oboljenja na osnovu odluke suda.\nUpravni odbor Fonda odlučuje o zahtevu rešenjem. Protiv rešenja može se podneti žalba u roku od osam dana od dana dostavljanja rešenja.O žalbi protiv rešenja odlučuje ministar, u roku od 30 dana od dana podnošenja žalbe. Rešenje ministra je konačno i protiv njega se može pokrenuti upravni spor.\nZahtev za ostvarivanje prava pred Fondom može podneti samo lice kome navedeno pravo pripada, lično ili preko punomoćnika. Ako u toku postupka ostvarivanja prava pred Fondom nastupi smrt stranke, pravo na nastavak postupka ima naslednik stranke u skladu sa zakonom. Ako je potraživanje isplaćeno u potpunosti ili delimično u skladu sa propisima kojima je uređen stečajni postupak pre izvršenja rešenja, Fond će po službenoj dužnosti poništiti rešenje i doneti odluku o zahtevu u skladu sa novim činjeničnim stanjem.\nIz svega navedenog može se zaključiti da bivši zaposleni poslodavca koji je bankrotirao imaju dva osnovna postupka u kojima mogu da namire svoja neisplaćena potraživanja iz radnog odnosa: najpre se to čini u stečajnom postupku nakon prodaje imovine poslodavca, a određena potraživanja koja nisu mogla da budu namirena kroz stečaj mogu se realizovati kod Fonda solidarnosti, koji se finansira iz budžeta Republike Srbije.\nU stečaju se polazi od principijelne ravnopravnosti poverilaca, odnosno svih subjekata koji imaju imovinskopravni zahtev prema stečajnoj masi, ali se ona u znatnoj meri relativizuje postojanjem stečajnih isplatnih redova. Formiranje istih nalaže načelo pravičnosti-u skladu sa shvatanjima pravde i morala svaka država određuje šta je pravično, odnosno u slučaju uređivanja stečajnog potupka kome dati prednost u naplati. Tako je kod nas pozitivna činjenica da su potraživanja iz radnog odnosa svrstana u prvi isplatni red. Imajući u vidu načelo isključivosti između stečajnih redova, odnosno da je namirenje poverilaca nižih stečajnih redova moguće tek po potpunom namirenju poverilaca ranijeg (višeg) stečajnog reda, ostali poverioci iz stečajne mase mogu se namiriti tek nakon isplate potraživanja iz radnog odnosa koja su svrstana u prvi isplatni red. Ipak, nisu sva potraživanja iz radnog odnosa svrstana u prvi isplatni red-ona su ograničena i vremenski (tako da se prioritetno isplaćuje samo zarada za poslednjih godinu dana) i po vrednosti (samo u visini minimalne zarade). Takođe, u uporednom pravu (pravu drugih država) u rang prioritetnog potraživanja svrstana su i potraživanja naknade za neiskorišćeni godišnji odmor, za period plaćenog odsustva, potraživanja otpremnine i po osnovu naknade štete za povredu na radu, što kod nas nije slučaj. Ipak, odredbama Zakona o radu popravljen je položaj zaposlenih u slučaju pokretanja stečajnog postupka nad poslodavcem jer su povećana prava zaposlenih van stečajnog postupka, u postupku pred javnom službom (Fondom solidarnosti) koja garantuje obezbeđivanje i isplatu potraživanja zaposlenih u slučaju njihove nemogućnosti naplate u stečajnom postupku, što je standard prema konvencijama Međunarodne organizacije rada. Prema svemu navedenom, može se zaključiti da su prava radnika u slučaju bankrotstva poslodavca, i pored neodgovarajućih odredaba Zakona o stečaju, u priličnoj meri zaštićena korektivnim odredbama Zakona o radu.


Februar 12, 2019 12:10\nPredsednik Republike Srbije Aleksandar Vučić je, u razgovoru sa potpredsednikom Vlade Republike Moldavije zaduženim za evropske integracije Jurijem Leankom, rekao da je neophodno podstaći unapređenje političkog dijaloga i ekonomske saradnje dveju zemalja, jer su bilateralni odnosi prijateljski, ali ne i dovoljno razvijeni.\nVučić je izrazio zahvalnost zbog principijelne pozicije Moldavije da ne priznaje jednostrano proglašenu nezavisnost Kosova i podrške po tom pitanju u regionalnim i međunarodnim organizacijama. On je istakao i da Srbija podržava suverenitet i teritorijalni integritet Moldavije, zalažući se za princip poštovanja suvereniteta i teritorijalnog integriteta međunarodno priznatih država, saopštila je predsednikova Služba za saradnju s medijima.\nPredsednik Vučić je svog sagovornika upoznao i sa zastojem u dijalogu Beograda i Prištine, izazvanim uvođenjem taksi na proizvode iz centralne Srbije, što je protivno CEFTA sporazumu, čiji je potpisnik i Moldavija.\nOn je moldavskom zvaničniku predstavio i spoljnu politiku Srbije, koja podrazumeva nameru naše zemlje da postane članica Evropske unije, ali uz negovanje i dalje unapređenje tradicionalnog prijateljstva i saradnje sa Rusijom, kao i razvoj odnosa sa ostalim zemljama.\nDvojica sagovornika su se saglasili da nivo ekonomske saradnje ne odgovara mogućnostima i da je jačanje trgovinske razmene, investicione i svake druge ekonomske saradnje zajednički interes. Oni su pozvali privrednike dveju zemalja da uspostave nove modalitete saradnje u okviru CEFTA sporazuma, kao i da učestvuju na privrednim manifestacijama i sajmovima, koji se organizuju u Srbiji i Moldaviji. Na sastanku je, takođe, konstatovano da je neophodno ubrzati unapređenje ugovorno-pravne osnove bilateralne saradnje, posebno potpisivanje Sporazuma o uzajamnom podsticanju i zaštiti investicija. Pomenuta je i mogućnost skorog uspostavljanja Programa saradnje u oblasti obrazovanja, nauke i inovacija.\nPotpredsednik moldavske Vlade Leanka je izrazio zahvalnost Srbiji za politiku poštovanja suvereniteta i teritorijalnog integriteta Moldavije. On je izrazio interes svoje zemlje, kao učesnice programa Evropske unije „Istočno partnerstvo“, čiji je spoljnopolitički prioritet članstvo u EU, da koristi naša iskustva u evrointegracijama, navedeno je u saopštenju.\nVučić: Auto-put "Miloš Veliki" metafora uspeha svih nas 0\nVučić sutra sa predstavnicima kineske kompanije CRBC 9\nKomšić u Srbiji 29. avgusta sa Vučićem i Erdoganom 8\nKlačar: Očekujem zanimljiv razgovor 11\nMeđak: Mišljenje građana Srbije o EU je podeljeno 13


Napravljena igrica "TOMOVAČA" pomozite predsedniku da skupi šljive i napravi rakiju! - Dnevni Žurnal\nNapravljena igrica “TOMOVAČA” pomozite predsedniku da skupi šljive i napravi rakiju!\nPomozi mu da sakupi što više šljiva i napravi rakiju, koristi Tominu vernu čuturu kako bi odbijao neprijateljske manevre, sakupi bar 15 šljiva i onda je vreme za „Tomovaču“….\nOvo je uputstvo za igranje nove igrice za mobilne telefone, čiji je glavni lik predsednik Srbije Tomislav Nikolić, i koja je dobila naziv po njegovoj nadaleko čuvenoj rakiji „Tomovači“.\nTako će oni koji požele da je igraju, biti pozvani da pomognu predsedniku da sakupi što više šljiva, naravno i kazan za pečenje rakije, i to sve na putu ka njegovom imanju u Bajčetini kod Kragujevca. Aktuelni predsednik Srbije u igrici je obučen u narodnu nošnju, i sa šajkačom na glavi i čuturom u ruci trči po livadi i nailazi na brojne prepreke, koje igrači treba da mu pomognu da premosti.\nZanimljivi su i saveti, koji korisnicima pomažu da savladaju ovu „avanturu“, pa se između ostalog navodi da „e „helikopter pokvario, džiperi su se zadržali u Zaječaru, pa se Toma zaputio kroz šljivike i livade“.\nI muzička podloga je prilagođena ambijentu, tako da se u pozadini čuje narodna muzika ali i kolo, dok predsednik skuplja „pojene“, i brani se od penušavih krigli sa pivom.\nMeđutim, to nije sve jer, kada u pohode krene sa još jednim likom iz igrice, Nikolić dobija štit u obliku čokanja i postaje neuništiv, a čitav taj pohod prati pesma Mitra Mirića „Ne može nam niko ništa“.\nZa one koji osvoje najviše „pojena“ u igrici nagrade su raznovrsne, a zapravo se radi o vrlo specijalnim odelima „Toma diploma“, „Toma grobar“ ili „Toma bin šljiva“. Među njima je i pozadina Beograda na vodi, ili pak izbor različite folk muzike i pojavljivanje pevača Mitra Mirića.\nIgricu „Tomovača“ do sada je preuzelo više od 30.000 korisnika, od kojih je dobila jako dobre ocene. Međutim, ima i zamerki, a glavna je ta što se u njoj ne pojavljuje supriga predsednika Nikolića, Dragica.\nAutor igrice, inače srednjoškolac iz Kragujevca“, kaže za list „Danas“ da je „Dragica u privatnoj crkvi u Bajčetini i ne može da dođe“. Kaže i da je na ideju da napravi ovu igricu došao dok je brao šljive, i da je hteo da nasmeje Blkance kojima je rakija omiljeno piće, dok je predsednik, po njegovom viđenju, najveći ljubitelj radije u ovom delu sveta.


Jedan od bivših šefova beogradskog podzemlja preuzeo Rudnik boksita Srebrenica | Faktor.ba\nObjavljeno: 30.05.17 u 17:19 20\nFirma "Lein" iz Banje Luke, iza koje stoji jedan od bivših šefova beogradskog podzemlja Ljubiša Buha Čume, preuzela je od Fabrike glinice „Birač“ većinsko vlasništvo u Rudniku boksita Srebrenica, saznaje poslovni portal Capital.ba.\nRudnik boksita Srebrenica\nDirektor "Leina" Ratko Marković potvrdio je za ovaj portal da su oni dokapitalizovali rudnik, te da su "dio akcija kupili ove godine, a dio ranije".\n"Lein" je sada najveći akcionar rudnika, umjesto litvanske "Birač Europe", kćerke firme zvorničke Fabrike glinice "Birač".\nPrema izvještaju iz knjige akcionara Centralnog registra hartija od vrijednosti Banja Luka, najveće učešće u rudniku od 72,57 posto na kraju 2014. godine imao je "Birač Europe", a "Lein" samo 7,06 posto akcija.\nSituacija se iznenada mijenja narednih godina i Čume postaje dvotrećinski vlasnik. Prema zvaničnim podacima Banjalučke berze, najveći akcionar rudnika sada je "Lein" sa 66,9 posto, dok „Birač Europe“ ima samo 31,8 posto.\nCapital je danas objavio da kompanija "Alumina" iz Zvornika godinama sarađuje sa firmom "Lein", iza koje stoji bivši vođa "Surčinskog klana" Ljubiša Buha Čume.\n"Alumina" je od 1. maja 2012. godine, odnosno dok je bila u litvanskom vlasništvu do kraja prošle godine, zaključila četiri ugovora o poslovno-tehničkoj saradnji sa firmom "Lein" i Rudnikom boksita Srebrenica, u kojem rudu vadi upravo "Lein".\nFormalni vlasnik firme "Lein" je Dušan Vasović iz Srbije advokat Ljubiše Buhe i stvarnog vlasnika. Vasović se vodi kao vlasnik još jedne Čumetove firme u Srbiji.\n"Alumina" je u proteklih šest godina, od 1. maja 2012. do kraja prošle godine "Leinu" za nabavku rude platila ukupno 38,8 miliona KM.\nIstovremeno, "Lein" je u istom periodu "Alumini" platio 8,3 miliona KM za aluminijum hidrat koji je od nje kupovao.\nEkonomski nelogična je odluka FG "Birač" da "Leinu" prepusti vlasništvo nad Rudnikom boksita Srebrenica kada ga je mogla ona pokrenuti i za sebe iskopavati najvažniji reprogramaterijal boksit, umjesto da ga sada kupuje.\nLjubiša Buha Čume je poznat kao prvi svjedok-saradnik Specijalnog tužilaštva Srbije za atentat na premijera Srbije Zorana Đinđića. Na njega je 3. augusta 2002. izvršen neuspjeli atentat, nakon čega u tajnosti odlazi u Grčku. Decembra iste godine minirano je postrojenje njegovog preduzeća koje se bavilo asfaltiranjem puteva, u čemu su učestvovali pripadnici Jedinice za specijalne operacije i Zemunskog klana. Buha je vođe JSO i Zemunskog klana javno optužio da su krivi za 30 ubistava, otmicu Ivana Stambolića, atentate na Vuka Draškovića u Budvi i na Ibarskoj magistrali i brojne druge zločine, te izjavio da za to ima dokaze i da će o tome svjedočiti.\nTagovi: Rudnik boksita Srebrenica Lein Ljubiša Buha Čume\nOčekuje nas promjena vremena: Kišu će u dijelovima BiH zamijeniti snijeg\nPopravke vodovodne mreže u Sarajevu: Gdje će danas kopati radnici Vodovoda\nU BiH oblačno s kišom: Krajem dana očekuju nas obilnije padavine\nMokri ili vlažni kolovozi: Oprezno preko Rogoja i Makljena, prijete odroni


Dobojski Info - Povrtlari traže zabranu uvoza ranog povrća iz Italije i Španije\nPovrtlari traže zabranu uvoza ranog povrća iz Italije i Španije\nPoljoprivredni proizvođači i povrtlari u Republici Srpskoj zabrinuti su zbog uvoza ranog povrća iz Italije i Španije, nemogućnosti nabavke repromaterijala, poljoprivrednih mašina, rezervnih dijelova i opreme za narednu poljoprivrednu sezonu zbog komplikovanih karantinskih procedura na graničnim prelazima u regionu.\nVeliki proizvođač povrća iz Golog Brda kod Bijeljine i član Udruženja povrtlara Republike Srpske Mladen Lazić za CAPITAL je rekao da je stao uvoz opreme za prerađivačku industriju što odgađa realizaciju planiranih investicija.\n“U aprilu sam planirao da otvorim fabriku za preradu povrća, ali sada ne mogu da dovezem pumpe za cirkulaciju vode, marke „Speroni“ iz Italije, koje sam već naručio i platio. Uglavnom smo svi mi proizvođači opremu nabavljali u Italiji i Španiji“, kazao je Lazić.\nOn je istakao da povrtlari apeluju na resorno ministarstvo da povede računa o plasmanu domaćih proizvoda na pijacama, jer se i dalje na pijaci „Arizona“, u uslovima pandemije virusa korona, dozvoljava uvoz i prodaja krastavca iz Italije i Španije.\n„Kakva je to ekonomska logika da se dozvoli uvoz krastavca iz pomenutih zemalja, a zabrani prodaja domaćeg ranog krstavca na pijacama. Umjesto da krastavac prodajemo na Kvantaškoj pijaci, kupci se usmjeravaju na kućnu prodaju. Treba znati i to da su svi godinama već naviknuti na pijačnu prodaju“, istakao je Lazić.\nOn je naglasio da se, i u uslovima pandemije, moraju poštovati pravila ponude i potražnje, ali i pravila zdravstvene zaštite prodavaca i kupaca.\nDOBOJ: Javni poziv za podsticaj privrednom seкtoru\nDOBOJ: Realizacija projekta IFAD u poljoprivredi\nDOBOJ: Nezaposlenim ženama sa sela 20 plastenika\nViše iz ove kategorije « Zaključak o obaveznom sprovođenju mjera za rad „Zelene pijace“ u Doboju PETROVO: Podjela sjemenskih paketa 10, 11. i 12. aprila »


Popović: Za inovacije u 2018. predvidjeno pet puta više novca nego ove godine | Novinska agencija Beta\nEKONOMIJA | 13.12.2017 16:25\nZa podršku inovacijama u budžetu Srbije za 2018. godinu predvidjeno je pet puta više novca nego ove godine, a biće pokrenuta i gradnja sedam-osam manjih start ap inovacionih centara koji će mladima pružati stručnu i mentorsku pomoć, rekao je danas ministar za inovacije i tehnološki razvoj Srbije Nenad Popović.\nOn je na Sajmu omladinskog preduzetništva u Beogradu rekao da su "mladi i obrazovani ljudi, naučnici i istraživači pokretačka snaga društva i budućeg ekonomskog, društvenog, političkog, visokotehnološkog i inovacionog razvoja".\n"Mladi koji pokrenu biznis ne treba da posustanu zbog početničkog neuspeha. SMS poruka je inovacija izraelske kompanije koja je na početku rada deset puta doživela neuspeh i zato ustanite i probajte ponovo", rekao je Popović.\nDodao je da će Vlada promovisati klimu inovacija "ne samo u gradu već i u selu, jer su Tesla, Pupin i Milanković počeli u njihovim malim selima".\nSrbija će, prema njegovim rečima, primenjivati modele iz sveta gde se mladima, a posebno devojkama od 12 do 18 godina, omogućuje da vikend provedu u velikim kompanijama Majkrosoftu i Guglu, gde se promovišu inovacije, da bi kasnije pravilno izabrali zanimanje.\nSrpski centar za istraživanje u Petnici je, kako je rekao, poznat u Evropi, Rusiji i Kini, a Vlada Srbije će do početka 2019. godine završiti inovacione centre u Novom Sadu i Nišu, gde će mladi moći da smeste svoje start ap kompanije.\nDirektor Nacionalne službe za zapošljavanje (NSZ) Zoran Martinović rekao je da je prošle i ove godine 2.000 mladih ljudi započelo biznis uz podršku te službe.\n"Za programe zapošljavanja preko NSZ u budžetu Srbije za 2018. godinu predvidjeno je znatno više novca nego ove godine i težište će biti na informatičkim obukama kako bi se mladi pripremili da zadovolje potrebe poslodavaca", rekao je Martinović.\nPredsednik Privredne komore Srbije Marko Čadež istakao je da se inovativne ideje nastale u Srbiji sada realizuju u 60 start ap kompanija, koje tek počinju poslovanje.\n"Mnogi ne znaju da je u Srbiji nastala mobilna platforma preko koje se može naručiti vozilo za prevoz, upola jeftinije od taksija, pametne brave, drvene naočari koje su hit u svetu ili mobilna aplikacija preko koje se može upravljati gradjevinskim projektom", rekao je Čadež.\nDirektorka Kancelarije za demokratski i ekonomski razvoj američke Agencije za medjunarodni razvod (USAID) Laura Pavlović istakla je da se ta agencija "fokusira na zapošljavanje mladih preko brojnih programa obuke, konsultacija i podrške bespovratnim sredstvima".\n"U Sandžaku smo omogućili da se bespovratnim sredstvima otvori 46 start ap kompanija", rekla je Pavlović.


Branislavu Uskokoviću oduzeto 12 objekata\nDatum kreiranja: subota, 14 novembar 2009 07:13\nObjavljeno subota, 14 novembar 2009 07:13\nSud je samo delimično usvojio zahtev Okružnog javnog tužilaštva u Beogradu i doneo odluku o privremenom oduzimanju imovine od Uskokovića i članova njegove najuže porodice\nPrivremeno oduzeta imovina\nOkružni sud u Beogradu doneo je juče odluku da se Branislavu Uskokoviću, bivšem direktoru Elektrodistribucije Beograd, protiv koga se pred ovim sudom vodi postupak zbog zloupotrebe službenog položaja, privremeno oduzme 12 objekata. Sud je, kako je saopšteno, samo delimično usvojio zahtev Okružnog javnog tužilaštva u Beogradu i doneo odluku o privremenom oduzimanju dela imovine od Uskokovića i članova njegove najuže porodice.\nKad je reč o drugim nepokretnostima, zahtev tužilaštva je odbijen, navodi se u saopštenju suda i dodaje da će privremeno oduzimanje dela imovine trajati do donošenja odluke po zahtevu za trajno oduzimanje.\nOkružno javno tužilaštvo podnelo je zahtev za privremeno oduzimanje imovine od Uskokovića optuženog da je oštetio državu i EDB za 24 miliona dinara kojima je kupovao kuće i stanove.\nSud je održao ročište 27. oktobra ove godine tokom kojeg su saslušani tužilac i osobe od kojih je zatraženo privremeno oduzimanje imovine. Istovremeno je razmatrana obimna pisana dokumentacija pribavljena tokom finansijske istrage, kao i dokazi o legalnim primanjima svih osoba. Imajući u vidu i krivični postupak koji se vodi protiv okrivljenog Uskokovića, sud je doneo svoju odluku na osnovu Zakona o oduzimanju imovine proistekle iz krivičnog dela.\nBranislav Uskoković dolazi na suđenje 15. septembra (Foto Tanjug)\nInače, bivši direktor EDB juče je, na početku ponovljenog suđenja, odbacio sve navode optužnice koja ga tereti za zloupotrebu službenog položaja, falsifikovanje službenih isprava i nesavesni rad. Iznoseći odbranu pred Okružnim sudom u Beogradu, Uskoković je negirao da je počinio dela za koja ga tereti optužnica, navodeći da je bio generalni direktor EDB u kojem je bilo 3.000 zaposlenih i da se nije mešao u posao radnika, već da je komunicirao i naloge izdavao samo „svom timu”.\n– Te poslove koje mi pripisuje tužilaštvo nisam radio, niti sam mogao da radim. Dejstvovao sam preko tima direktora sektora i nije mi jasno kome sam to davao naloge – rekao je on.\nUskoković je negirao tačku po tačku optužnice koja ga tereti da je zloupotrebama u poslovanju oštetio EDB i državu za 24 miliona dinara i da je od tog novca kupovao nekretnine.\nOn je najavio da će tokom ponovljenog postupka pozvati svedoke koji nisu saslušani tokom prvog suđenja, među njima i bivšeg direktora EDB Slobodana Petrovića, za koga tvrdi da je po njegovom nalogu postavljena jedna sporna trafo-stanica, a koju tužilaštvu njemu stavlja na teret.\nPresudom Okružnog suda izrečenom u oktobru 2006. godine, nekadašnji direktor EDB osuđen je na devet godina zatvora pošto je oglašen krivim za zloupotrebu službenog položaja, falsifikovanje službenih isprava i nesavestan rad u privredi. Istom presudom, trogodišnje zatvorske kazne izrečene su Stojanu Lakovskom, direktoru i vlasniku preduzeća „TLT inženjering” i Slobodanu Markoviću, suvlasniku i direktoru preduzeća „Konrad”. Ova dvojica okrivljenih proglašena su krivim za zloupotrebu službenog položaja i falsifikovanja službenih isprava.\nPostupak u odnosu naMiodraga Bulatovića, direktora „Iptum Šumadija” ranije je razdvojen zbog bolesti. Tokom suđenja, tužilac je odustao od gonjenja Uskokovićeve kćerke Lidije Bukvić i njegovog pomoćnika Jovana Cimeše jer su krivična dela koja su im prvobitno stavljena na teret zastarela. Ovu presudu, međutim, ukinuo je Vrhovni sud Srbije i predmet vratio na novo postupanje.


Privrednici da prijave štetu zbog zatvaranja prelaza | Kamatica\nPočetna > vest > Privrednici da prijave štetu zbog zatvaranja prelaza\nPrivrednici da prijave štetu zbog zatvaranja prelaza\nTekst objavljen: 23.09.2015 13:39\nPrivredna komora Srbije pozvala je danas privrednike kojima je naneta šteta jednostranim zatvaranjem graničnih prelaza od strane Hrvatske, da se jave nacionalnoj asocijaciji srpske privrede, radi podrške i efikasnijeg rešavanja nastalih problema.\nKako je navedeno u saopštenju PKS, procena je da su gubici srpske privrede zbog zatvaranja teretnog saobraćaja na graničnom prelazu sa Hrvatskom veliki, a da posledice imaju i ekonomije regiona i Evrope, jer je to jedan od najfrekventnijih evropskih putnih pravaca.\nIz PKS navode i da je zbog utvrđivanja tačnog iznosa štete neophodno prikupiti podatke o robi koja je blokirana na granici, njenom roku trajanja, ugovornim kaznama za kašnjenje prilikom isporuka.\nNeophodno je prikupiti podatke i koliko špeditere košta stajanje vozila, koliko je ugovorenih poslova odloženo ili izgubljeno, koliki su gubici na putarinama zbog zastoja ili odluke da se zaobidju srpske saobraćajnice, kao i koliki će iznos morati da plate osiguravajuće kompanije na terete koji su na taj način obezbedjeni.\nKako je istaknuto, na osnovu prikupljenih podataka i evidentiranih problema, Privredna komora Srbije će odrediti prioritete i zastupati interese privrednika, kako bi bila pronađena adekvatna rešenja.\nKontakt telefon Privredne komore Srbije je 011/33-00-988, navedeno je u saopštenju.\nPrivredna komora Srbije privrednici šteta zatvaranje granica


Srbija od nedelje ponovo na među visokorizičnim zemaljama od zaraze korona virusom! – Objektivni\nPočetna/Covid 19/Srbija od nedelje ponovo na među visokorizičnim zemaljama od zaraze korona virusom!\nSrbija od nedelje ponovo na među visokorizičnim zemaljama od zaraze korona virusom!\nBERLIN – Nemačka će od nedelje, 5. septembra, ponovo uvrstiti Srbiju u spisak zemalja visokog rizika od zaraze korona virusom, saopštio je danas berlinski Institut za javno zdravlje Robert Koh. Na spisak, koji se redovno ažurira svake nedelje u skladu sa incidencom u pojedinim zemljama, pored Srbije će biti dodate i Albanija, Azerbejdžan, Gvatemala, Japan, Palestinska samouprava i Šri Lanka.\ncovid 19 granice nemačka srbija


Amir Zukić danas izlazi iz pritvora – BiGportal.ba\nAmir Zukić danas izlazi iz pritvora\nGeneralni sekretar SDA Amir Zukić danas će izaći na slobodu nakon višemjesečnog pritvora.\nIz Opštinskog suda u Sarajevu za Klix.ba je potvrđeno da je Zukiću ukinut pritvor i da su mu određene mjere zabrane. Amir Zukić se već nekoliko mjeseci nalazi u pritvoru u Zenici, nakon što je 17. februara ove godine uhapšen u okviru akcije “Bosna”.\nZukić je sa svojim pravnim timom predao nekoliko apelacija Ustavnom sudu gdje se žalio da su mu povrijeđena prava, a između ostalog i pravo na privatni život jer je članovima njegove bilo zabranjeno da ga posjećuju.\nUstavni sud BiH na svojoj posljednjoj sjednici je utvrdio da su Zukiću narušena ljudska prava, nakon čega je uslijedio zahtjev odbrane na njegovo puštanje na slobodu, što je Općinski sud u Sarajevu i odlučio danas.


EVROPSKA KOMISIJA OTVARA JAVNI POZIV: CIP EKO-INOVACIJE\nFinasiraće se projekti koji imaju inovativni karakter, značajan pozitivan uticaj na životnu sredinu i tržišnu vrednost i dodatnu vrednost na evropskom nivou. Prioriteтni sektori su: recikliranje materijala, industrija hrane i pića, "zelenije" poslovanje (smanjenje negativnog uticaja načina proizvodnje i potrošnje na prirodne resurse) i održivo građevinarstvo.\nInformacioni dan za sve zemlje učeсnice će se održati 13. aprila u Briselu i može se pratiti preko interneta - link će se objaviti na web adresi: http://ec.europa.eu/environment/eco-innovation/events_en.htm.\nDa bi se naša preduzeća i institucije što bolje pripremili za učešće na ovom pozivu, Ministarstvo ekonomije i regionalnog razvoja RS u saradnji sa Evropskom komisijom organizovaće za učesnike iz Srbije Informacioni dan u Beogradu u poslednjoj nedelji maja 2010. godine.\nInformacionom danu u Beogradu prisustvovaće predstavnik Izvršne agencije za konkurentnost i inovacije Evropske komisije koji će pružiti ključne informacije o trećem pozivu CIP-a za EKO – inovativne projekte. Takođe, ekspert iz EU, će održati individualne konsultacije sa učesnicima Info dana koji već imaju projektnu ideju ili pripremljen projekat, kako bi im pružio dodatne savete za prijavu na poziv. Tačan datum, agenda kao i adresa za prijavu za učešće na Info danu u Beogradu, biće objavljeni do kraja aprila.\nPozivamo učesnike prošlogodišnjeg poziva CIP EKO-inovacije da se jave Ministarstvu ekonomije i regionalnog razvoja (zorica.maric@merr.gov.rs ) ili Privrednoj komori Beograda( inovacije@kombeg.org.rs , msp@kombeg.org.rs ) radi razmene informacija u cilju bolje pripreme Informacionog dana.\nDetaljnije informacije o ovom pozivu, kao i kontakt telefone možete pronaći na www.cip-srbija.rs


SP: Danijel Furtula zbog prestupa ostao bez finala - Sportklub\nSP: Danijel Furtula zbog prestupa ostao bez finala\nVesti atletika Autor:Aleksandra Radivojević28. sep. 201917:02 > 17:03\nDanijel Furtula nije uspeo da izbori plasman u finale Svetskog prvenstva. Rekorder Crne Gore u bacanju diska završio je takmičenje sa rezultatom 62.12, ali i te kako ima za čim da žali.\nStameni momak iz Mojkovca za koga su mnogi mislili da je završio karijeru zbog povrede leđa sa kojom se borio na Olimpijskim igrama u Brazilu, uspeo je da se vrati na bacalište, uspeo je da izbori normu za planetarnu smotru.\nNadao se plasmanu u finale, potajno se nadao normi za Olimpijske igre u Japanu koja iznosi 65 metara, ali je imao velike turbulencije tokom kvalifikacija.\nPrestupio je u prvom pokušaju, isto se i ponovilo i u drugom kada je uspeo disk da baci 64.40. Bio je to rezultat koji je Furtulu sigurno vodio u veliko finale. Imao je još jednu priliku, ali psihološki nije bio spreman, nije bio fokusiran, a podatak da je u poslednjem pokušaju ostvario jedan od najslabijih rezultata u sezoni, najbolje ilustruje rečeno.\nFurtula je u svojoj kvalifikacionoj grupi zauzeo 10. mesto i jasno je bilo da je ostao bez finala. Dilema je jedino bila, koje će mesto zauzeti posle takmičenja u drugoj kvalifikacionoj grupi koja je počela sat vremena kasnije. Furtula je jedini učesnik iz regiona na Svetskom prvenstvu u bacanju diska, a najbolji rezultat u grupi u kojoj je bio Furtula, ostvarili su Federik Dakres iz Jamajke sa 65.44, Alin Firfirika iz Rumunije sa 65.05, odnosno Apostolas Parelis sa 64.50.\nDa nije prestupio u drugoj seriji, Furtula bi iz svoje grupe, kao četvrtoplasirani ušao u veliko finale, sa realnim izgledima da se umeša i u borbu za medalje, ali..


Mićko: Umesto S-300 potrebniji nam je hleb Sava S-500 – Политикон\nПочетна\tДруштво\tMićko: Umesto S-300 potrebniji nam je hleb Sava S-500\nMićko: Umesto S-300 potrebniji nam je hleb Sava S-500\n“Ovo je zemlja politički dementna”\nPremijerka Ana Brnabić izjavila je juče da će Srbija biti spremna za EU 2020. godine, a ranije je iz EP stigla “prognoza” da bi to moglo da bude 2025. Komentarišući to, Ljubičić kaže da mu sve zvuči kao da smo u kladionici. Pitanje je, dodaje, da li ćemo i mi želeti u EU 2025. godine, da li će tada Unija želeti nas.\nUpitan o napretku Srbije u evrointegracijama, naveo je da se neke stvari menjaju, ali… “Promenile su stvari koje su laganije, a bitna poglavlja, kao što su 23 i 24, videćemo kako ćemo kad to dođe”.\nUpitan o srpskom fubalu, kaže: “Nema tu mnogo fudbala, jel mislite na one momke na zelenilu? Doći će jednom šumar i oteraće ih što gaze travu…”\nNa pitanje šta bi građanima poželeo za Novu godinu, ironično je rekao: “Poželeo bih što više izbora u idućoj godini, da svojim izlaskom i zaokruživanjem ne utičete ni na šta… Ako budu izbori, sada sam ozbiljan, treba uzeti učešća u tome, jer ne možete kritikovati i pljuvati, a da ne učestvujete u političkom životu”.\nDragoljub Ljubičić Mićko rekao je i da je uradio novu verziju predstave “One stvari” koju će početi da igra uskoto, dok je, zbog renoviranja Doma sindikata, pauzirana predstava “Danas nam je divno dno”. Upitan o tome da li će se ta predstava igrati na nekom drugom mestu, kaže da za sada ne postoji prostor koji će ih tako lako prihvatiti. “Ne znam zašto, možda zbog sadržine ili aktera predstave”, zaključio je.


MINISTAR MOMIROVIĆ U KRAGUJEVCU: "Čista Srbija" Kragujevcu daje 330 kilometara nove kanalizacione mreže\n19. 11. 2021. u 12:29\nKOMPLETAN projekat "Čista Srbija" Kragujevcu daje 330 kilometara nove kanalizacione mreže, dva postrojenja za prečišćavanje otpadnih voda i sanaciju deponije, istakao je danas ministar građevinarstva, saobraćaja i infrastrukture Tomislav Momirović prilikom obeležavanja početka radova u kragujevačkom naselju Beloševac.\nNa otvaranju radova, koje izvodi kineska kompanija CBRC, prisustvovala je NJena ekselencija ambasadorka NR Kine Čen Bo, koja se zahvalila ministru Momiroviću na ukazanom poverenju u kineske kompanije i izrazila zadovoljstvo što upravo one učestvuju u poboljšanju kvaliteta života građana kroz projekat "Čista Srbija".\nGradonačelnik Kragujevca Nikola Dašić napomenuo je da se početak radova izvodi na 42 kilometra kanalizacione mreže.\n- Deo toga podrazumeva rekonstrukciju postojeće, ali najveći deo gradnju nove mreže, čime će kompletan grad i prigrad biti pokriven modernom kanalizacionom mrežom - kazao je Dašić.\n- Kompletan projekat će podrazumevati 330 kilometara najsavremenije i nove kanalizacione infrastrukture, dva postrojenja za prečišćavanje otpadnih voda, sanaciju deponije. Želimo da građani Kragujevca imaju komunalnu infrastrukturu i ekološke uslove kao zemlje razvijene Evrope - rekao je Momirović. On se zahvalio ambasadorki Čen Bo na svemu što je do sada postignuto zajedno sa kineskim partnerima, ističući da je često fokus usmeren na auto-puteve, brze saobraćajnice i pruge, ali da je od izuzetne važnosti i novi investicioni talas u ekološke projekte poput "Čiste Srbije", koji je zajedno pokrenut.\nU Kragujevacu u okviru projekta "Čista Srbija" biće izgrađeno tačno 330.396,32 metra kanalizacione mreže i tri postrojenja (Kragujevac, Stragari i Batočina) za preradu otpadnih voda, koja će obuhvatiti 206.500 stanovnika. Zbog obima posla projekat u Kragujevcu podeljen je u četiri faze. Ukupna vrednost projekta za kanalizacionu mrežu i postrojenja za preradu otpadnih voda u gradu Kragujevcu je 190.487.137 evra. U okviru projekta u Kragujevcu se radi i sanacija postojećeg centra za upravljanje otpadom (deponija) i izgradnja novog regionalnog centra za upravljanje otpadom. Ovom regionalnom centru za upravljanje čvrstim komunalnim otpadom težiće i okolne opštine: Aranđelovac, Knić i Rekovac. Biće izgrađeno i postrojenje za termovalorizaciju (termovalorizator), u kojem će se čvrst komunalni otpad sagorevati i proizvoditi električnu energiju.\nBONUS VIDEO: BLOKIRALI MAŠINE, PA DOBILI ASFALT - Žitelji dela naselja Vrčin nakratko obustavili radove\nPOTPISANO 25 UGOVORA: Nacionalni program energetske sanacije privatnih objekata u Ćićevcu\n19. 11. 2021. u 11:33\nDAROVALI 13 BEBA SA PO 1.000 EVRA: Na niškoj Klinici za kardiohirurgiju zaživela podrška u borbi protiv bele kuge\n19. 11. 2021. u 07:15\nMILIONI DINARA ZA RAD: Pokrajina pomaže lokalne socijalno-ekonomske savete\n18. 11. 2021. u 18:01\nKragujevac Čen Bo Tomislav Momirović Kragujevac vesti Čista Srbija Tomislav Momirović sa suprugom\nEPIDEMIJA U PARAĆINU: Skok broja kovid-infekcija, juče 8 pozitivnih\nU SKLADU sa ranije potpisanim ugovorom o koncesiji između Grada Novog Sada i koncesionara, privrednog društva „Javne garaže“, pripremni radovi na izgradnji druge novosadske podzemne garaže, planirane u Ulici Modene, zvanično počinju idućeg petka 27. maja.\n12:54 EPIDEMIJA U PARAĆINU: Skok broja kovid-infekcija, juče 8 pozitivnih\n12:51 "LAVOVI" JURE MINUS: Ređana - Feralpisalo\nEKIPA iz Ređo Emilije dočekuje ekipu iz Lombardije u revanš meču četvrtfinala plej-ofa za plasman u Seriju B.\nZA KUĆU SVIH UMETNIKA Prodajna izložba dela kraljevačkih slikara Dragoljuba i Bobana Bosića


LAVROV: Nećete moći u Siriju dok su ruski avioni tamo! | Vestinet.rs\nPočetna AKTUELNO\tLAVROV: Nećete moći u Siriju dok su ruski avioni tamo!\n– Ne mislim da bi iko doneo odluku da igra opasne igre i da dođe u situaciju da izvede provokacije. Neophodno je edukovati one koji se zalažu za vojnu intervenciju, to bi bila direktna agresija – naveo je Lavrov.\nRuski zvaničnik je na taj način upozorio Tursku i Saudijsku Arabiju da odbace ideju o angažovanju kopnene vojske u Siriji.\nU sredu je turski premijer Ahmet Davutoglu rekao da je Ankara spremna da pošalje vojsku u Siriju ako to bude potrebno kako bi obezbedila sebi sigurnost.\nLavrov je pored odgovora Turskoj istakao i da je tokom pregovora o uspostavljanju primirja u Siriji izvršen veliki pritisak na SAD, čiji predstavnici su želeli da nacrtaju granicu svoje zone mira, uključujući i pozicije koje je okupirala „Nusra front“.\n– Neko želi da iskoristi Amerikance i njihov uticaj, ne verujem da je cilj Vašingtona da štiti organizaciju al Nusra front – zaključio je Lavrov.\nKriminalac pronađen mrtav: Da li je čovek koji se obesio u Borči UBICA Jelene KRSMANOVIĆ Marjanović?!\nGeneralna proba vojne parade u Moskvi povodom Dana pobede (VIDEO)


Ekstravaganca, Avionski apartman\nVaša lokacija: ... » Zabava » Putovanja » Avionski apartman\nVelika konkurencija i borba za putnike stavila je avio kompanije pred težak zadatak - da osmisle najbolju moguću akomodaciju za putnike koji plaćaju najviše, kako ne bi kupovali privatne avione već sve vozioli njihovim letelicama. Ovo je novi bukvalno apartman za putnike prve klase koji će United Airlines predstaviti krajem ove ili početkom naredne godine.\nOvaj futuristički apartman u malom ima kabinu u obliku slova "S" koja se sastoji od sedišta koje se spušta ili ispravlja u krevet kako bi dalo maksimalni komfor korisniku. Apartman pruža maksimalnu privatnost putniku, sa mnogim stvarčicama da mu olakša višečasovno sedenje: ekran od 15.4 inča sa sopstvenim muzičkim i video sistemom i ozbiljnom kolekcijom filmova, TV programa i video igrica. Tu je i priključak za iPod za putnike koji žele da iskoriste vreme dok lete da bi odradili neki posao na radnom stolu koji je uklopljen u dekor, kao i ladice za lične stvari i prostor za odlaganje prtljaga.\nDizajner Mark Purifoy je kazao da će nove kabine iliti apartmani biti predstavljeni na Airline-ovim internacionalnim rutama i to u modelima aviona Boeing 777, 749 i 767.


RTCG - Radio Televizija Crne Gore - Nacionalni javni servis :: Podgorica :: Planirani budžet Glavnog grada 93,4 miliona eura\n25. 11. 2020. 17:21 >> 17:22 0\nCENTRALNA JAVNA RASPRAVA\nPlanirani budžet Glavnog grada 93,4 miliona eura\nSekretarijat za finansije Glavnog grada održao je danas centralnu javnu raspravu o Nacrtu Odluke o budžetu Glavnog grada za 2021. godinu, koji je stavljen na javnu raspravu 16. novembra u trajanju od 15 dana.\nKako je saopšteno iz Glavnog grada, sekretarka Snežana Popović izvijestila je prisutne da je Nacrt Odluke o budžetu Glavnog grada za 2021. godinu planiran u iznosu od 93.457.000 eura ili 4,3% više u odnosu na sredstva opredijeljena za 2020. godinu.\n"Prilikom planiranja budžetskog okvira za narednu godinu rukovodili smo se smjernicama makroekonomske i fiskalne politike Vlade Crne Gore za period 2020. do 2023. godine i preporukama Ministarstva finansija za izradu budžeta jedinica lokalnih samouprava za 2021. godinu, zatim zahtjevima potrošačkih jedinica i privrednih društava, realne procjene prihoda i rashoda uzimajući u obzir efekte pandemije na privredne aktivnosti, kao i činjenicom da nas u narednom periodu očekuje visok stepen neizvjesnosti. Primarni cilj budžetske politike jeste uspostavljanje održivog sistema finansija gdje će se iz ostvarenih prihoda pokriti tekući rashodi i obezbijediti sredstva za planirane kapitalne projekte", kazala je sekretarka.\nU saopštenju se navodi da se iz Nacrta može zaključiti da se Glavni grad najviše oslanja na sopstvena sredstva koja čine 52% ukupnih budžetskih sredstava, a kapitalni budžet planiran je u iznosu 50.936.000 eura i u strukturi ukupnih rashoda kapitalni izdaci učestvuju sa 54,50 %, što pokazuje, kako ističu, da je Glavni grad dao prioritet razvoju u odnosu na tekuću potrošnju.\n"Prilikom izrade ispoštovane su preporuke Ministarstva finansija da se kapitalni budžet planira na način što će se planirati završetak započetih projekata i ugovorenih radova i početak projekata koji su ocijenjeni kao prioritetni i koji su predviđeni strateškim dokumentima koji se finansiraju iz međunarodnih kredita i donacija", kazali su iz Glavnog grada.\nNavodi se da su najznačajnije kapitalne investicije, koje će obilježiti 2021. godinu, nastavak radova na uređaju za sakupljanje i prečišćavanje otpadnih voda, kao i unapređenje saobraćajne infrastrukture, prvenstveno nastavak izgradnje Jugozapadne obilaznice.\nSekretarka je istakla da će detaljno obrazloženje Nacrta pripremiti za Skupštinu Glavnog grada, uz napomenu da je izrađena i distribuirana brošura Vodič kroz budžet za građane, a sve pristigle primjedbe biće razmotrene nakon javne rasprave.


Da su izbori ove nedelje, pet stranaka bi prešlo cenzus - Knjaževačke novine\nVladajuća Srpska napredna stranka (SNS) u ovom trenutku uživa podršku više od polovine birača koji bi izašli na izbore dok bi, u slučaju da se ove nedelje održava glasanje, cenzus samostalno prešle još samo četiri parlamentarne stranke, pokazalo je objavljeno istraživanje agencije Ninamedija.\nPrema tim podacima, od broja izašlih za SNS bi glasalo 52,1 odsto građana, dok bi cenzus prešla i Socijalistička partija Srbije sa osam odsto podrške, Pokret slobodnih gradjana Saše Jankovića sa 7,2 odsto, Srpska radikalna stranka sa 5,1 i Pokret Dveri sa pet odsto podrške birača.\nKada bi se sledeće nedelje održavali parlamentarni izbori, 44,7 odsto građana bi sigurno a 16,7 odsto verovatno izašlo na birališta.\nViše od 70 odsto ispitanika protiv uvođenja monarhije\nTakođe se navodi da se više od dve trećine građana Srbije protivi uvođenju monarhije kao jednog od oblika vladavine.\nNa pitanje kako bi glasali kada bi bio raspisan referendum za uvođenje monarhije u Srbiji, od ukupnog broja onih koji su odgovorili na to pitanje 71 odsto se ne slaže se sa tom idejom i protivi uvođenju monarhije.\nTagoviIzboripolitikaPolitika SrbijaPolitika u SrbijiSNSSrbija IzboriSrbija politika\nSvi laziraju i fingiraju


Vesti, 24.06.2022, 01:30 AM\nObraćajući se odboru Evropskog parlamenta koji ispituje upotrebu špijunskog softvera u Evropi, generalni savetnik NSO Grupe Haim Gelfand je rekao da je kompanija „napravila greške“, ali da se takođe odrekla ogromnih prihoda raskidajući ugovore zbog zloupotrebe njenog softvera, preneo je Politico.\nNajmanje pet zemalja EU koristilo je softver NSO, rekao je on, dodajući da će se poslanicima Evropskog parlamenta vratiti sa „konkretnijim brojem“.\nPoslanici EU pokrenuli su istragu nakon otkrića da je špijunski softver široko korišćen u Evropi i da je korišćen protiv nekih od najistaknutijih lidera EU, uključujući španskog premijera Pedra Sančeza, i političkih grupa u Španiji, Poljskoj i Mađarskoj.\nKarles Pudždemont, član istražnog odbora i katalonski političar koji je i sam bio meta špijunskog softvera Pegaz, rekao je da podržava potpunu zabranu Pegaza, podsećajući na zabranu izraelske kompanije u SAD, pošto je priznala da ne može da kontroliše upotrebu svog softvera.\nPriznajući da je „napravila greške“, kompanija je takođe naglasila da želi da vidi stvaranje međunarodnog tela za regulisanje upotrebe špijunskog softvera, tako da bi samo zemlje koje pristanu na utvrđena pravila mogle da koriste ovu tehnologiju, rekao je Gelfand.\nU aprilu 2022. Savet Evrope formirao je poseban odbor za istragu navodnih kršenja evropskih zakona nakon otkrića da se špijunski softver kompanije Pegaz koristi za špijuniranje telefona političara, diplomata i članova civilnog društva.\n„Komitet će ispitati postojeće nacionalne zakone koji regulišu nadzor i da li je špijunski softver Pegaz korišćen u političke svrhe protiv, na primer, za praćenje novinara, političara i advokata“, najavio je Evropski parlament u martu 2022.\nU februaru ove godine, Evropski nadzornik za zaštitu podataka (EDPS) pozvao je na zabranu upotrebe komercijalnog špijunskog softvera u regionu, navodeći da bi „nivo intruzivnosti bez presedana“ ove tehnologije mogao da ugrozi pravo korisnika na privatnost.\nPegaz i slični programi poput FinFishera i Citroxa, dizajnirani su tako da se potpuno neprimetno instaliraju na telefone žrtava iskorišćavanjem nepoznatih ranjivosti u softveru poznatim kao 0-days.\nInfekcije se obično postižu napadima jednim klikom, pri čemu su mete prevarene da kliknu na link poslat putem poruka u iMessage ili WhatsAppu, ili alternativno, korišćenjem eksploatacija bez klika koje ne zahtevaju nikakvu interakciju žrtava. Apple i WhatsApp su zbog toga pokrenuli tužbe protiv NSO.\nKada se instalira, špijunski softver pruža niz mogućnosti operateru koji može da prati gde se žrtva nalazi, prisluškuje razgovore i eksfiltrira poruke čak i iz šifrovanih aplikacija kao što je WhatsApp.\nNSO Grupa, osnovana 2010. godine, dugo je tvrdila da softver isporučuje samo vladinim klijentima i to za borbu protiv terorizma, trgovine drogom i organizovanog kriminala, ali dokazi ukazuju na rasprostranjenu zloupotrebu softvera koji se često koristi za praćenje političkih protivnika, kritičara, aktivista i novinara u celom svetu.


f Lokalne skupštine razmatraju Predlog deklaracije o GMO - Arhus Centar Subotica\nLokalne skupštine razmatraju Predlog deklaracije o GMO\nPredstavnici uprava Kraljeva, Kuršumlije i Prijepolja najavili su da će na narednim sednicama skupština razmatrati predlog deklaracije o Srbiji bez genetski modifikovanih organizama (GMO).\nTom deklaracijom, koju su predložili Zeleni Srbije, predvidja se da i lokalne samouprave proglase svoje opštine teritorijama bez GMO.\nPredsednik Gradske skupštine Kraljeva Sreten Jovanović izjavio je za agenciju Beta da očekuje da u dnevni red naredne sednice lokalnog parlamenta bude uvršten i predlog deklaracije stranke Zeleni Srbije.\n"Obzirom da je lokalna samouprava u Čačku prva donela odluku o usvajanju ovog predloga, imam sastanak sa predstavnicima tog grada i očekujem da se ova tačka dnevnog reda nadje na narednom zasedanju gradskog parlamenta Kraljeva", rekao je Jovanović.\nPredsednik Ekološkog pokreta "Ibar" u Kraljevu Miroslav Pavlović je kazao da se taj pokret protivi gajenju i upotrebi GM proizvoda.\n"Mi smo poljoprivredna zemlja i imamo mogućnosti za gajenje zdrave organske hrane, pa ne vidim razlog da bi se GMO uopšte gajio kod nas. Jedini koji bi imali koristi od toga su velike korporacije sa kojima je teško izboriti se", smatra Pavlović.\nPokret za Kraljevo već je predao predlog za zabranu GMO lokalnoj samoupravi želeći da se postupi kao u Čačku koji je prvi zabranio gajenje tih proizvoda na teritoriji grada.\nI odbornici opštine Kuršumlija će razmatrati predlog Zelenih Srbije na narednoj sednici lokalnog parlementa, rekao je za agenciju Beta stručni saradnik za poljoprivredu u toj opštini Jovica Djinović.\nOdeljenje za poljoprivredu u opštini Kuršumlija nema podataka da se na teritoriji te opštine neko bavi proizvodnjom genetski modifikovane hrane.\n"Poljoprivrednici se ovde bave isključivo proizvodnjom organske hrane i koriste sve prednosti nezagadjene životne sredine", kazao je Djinović.\nU Skupštinu opštine Prijepolje takodje je stigla Deklaracija stranke Zeleni Srbije kojom se traži zabrana gajenja i upotrebe GMO.\n"Taj predlog deklaracije će biti uvršten u procedure priprema sednica Skupštine opštine", rekao je agenciji Beta predsednik opštine Prijepolje Vukosav Tomašević.\nOn nije mogao da precizira kada će se predlog naći na dnevnom redu, zbog proceduralnih razloga, ali je istakao da podržava takav dokument.\n"Založiću se da predlog deklaracije što pre bude na dnevnom redu Skupštine opštine Prijepolje", rekao je Tomašević.\nCilj predloga deklaracije, koji je stranka Zeleni Srbije uputila i parlamentu, jeste davanje prednosti kontrolisanoj, odnosno organskoj i klasičnoj proizvodnji biljaka i životinja zasnovanoj na tradicionalnom oplemenjivanju i selekciji, ali i zaštita zdravlja stanovništva od, kako se ističe, nepredvidivih posledica prisustva GMO u hrani.


Kažu da dobre stvari vredi čekati, tako su i navijači Barse čekali Francuza. Jedan od njih je bio strpljiv toliko, da je od 25. septembra 2017. godine svakoga dana objavljivao Antoanove slike na svom Tviter nalogu!\nPosle 655 dana mogao je da odahne, jer je Francuz konačno potpisao za katalonski klub. Nema sumje da i ostali Barsini navijači dele radost sa Špancem koji je uporno objavljivao fotografije.\nNakon ozvaničenja potpisa, neumoljiv Španac dobio je odgovor sa zvaničnog Tviter naloga fudbalskog kluba Barselona, ali i od samog Grizmana:\nZanimljivo, isti čovek, na istom profilu pokušava istu stvar sa defanzivcem Ajaksa, Matjasom de Lihtom, kao i sa Brazilcem, Nejmarom. Ipak, u ta dva slučaja možda neće biti tako uspešan.


Zbogom beskamatnom finansiranju kupovine automobila (koje u Srbiji nije ni postojalo) - Auto Republika\nZbogom beskamatnom finansiranju kupovine automobila (koje u Srbiji nije ni postojalo)\nDok se ovakav vid kupovine kod nas može nazvati “beskamatnim” finansiranjem, dotle je pravi naziv za ovakve ponude na američkom tržištu: beskamatno finansiranje. Ali, i tome se bliži kraj.\nProizvođači automobila koji su u prošlosti nudili kredite za kupovinu vozila, uz nultu kamatnu stopu, kako bi popravili prodajne cifre na vrhuncu tražnje, počinju da menjaju strategiju. Promena je uzrokovana sve višim kamatnim stopama na tržištu kapitala.\nProsečna kamatna stopa koja se obračunava na kredite namenjene kupovini automobila, tokom marta je porasla na 5,7%, i nalazi se na najvišem nivou još od 2009. godine. U odnosu na lane, kamatna stopa je porasla za neverovatnih 5% (što je povećanje za više od 8 puta), prema navodima Edmundsa. Kupovina automobila uz beskamatne aranžmane je pala na 7,4% od ukupnog broja odobrenih kredita, tokom prethodnog meseca. Prethodne godine, njihov udeo je iznosio 11%. Na ovaj način, ovaj pokazatelj se nalazi na najnižem nivou u prethodnom dvogodišnjem periodu, dodaje Edmunds.\n„Niko ne želi da bude prvi koji će izaći sa ponudom: nije više finansiranje bez kamate, sada ona mora biti 0,9%, pa u sledećem koraku, na primer, 1,9%. Svejedno, svedočićemo kraju ere beskamatnih kredita,“ kaže Džim Lec, prvi čovek Toyota Motor Corp. za region Severne Amerike, u intervjuu datom tokom održavanja Salona automobila u Njujorku. „Ova izmena treba da se podrži. Uticaće u marginalnoj meri da se neki ljudi istisnu sa tržišta.“\nProizvođači automobila koji su ponudom besplatne usluge finansiranja mamili nove kupce u prodajne salone, moraće da iznađu neki drugi, kreativniji način za podizanje procenta svog tržišnog učešća. Kako bude izumirala ovakva ponuda, proizvođači će morati više pažnje da posvete politici podsticaja kupovine, kao i oblikovanju ponuđenih lizing aranžmana, segmentu kupaca koji se sve više sužava. J.D. Power procenjuje da su trgovci nudili popuste i više od 10%, u odnosu na preporučene cene od strane proizvođača, sredinom marta.\nToyota je već redukovala ponude beskamatnog finansiranja. One su činile 13% u odnosu na ukupnu prodaju japanskog giganta na tržištu SAD u februaru. Nisu dostupni svežiji podaci, ali mogu da se uporede sa lanjskim februarom, kada je ovaj procenat bio na nivou od 17, navodi dalje Edmunds.\nAmeričke Federalne rezerve su povećale kamatnu stopu prethodnog meseca, po šesti put, počev od decembra 2015. godine, u sklopu primene restriktivne monetarne politike. Ciljana kamatna stopa iznosi između 1,5% i 1,75%.\n„Teško je podržati beskamatno finansiranje u ovakvom okruženju,“ rekao je direktor prodaje Honde za američko tržište Henio Arkanđeli. „To je za nas veoma skupo.“\nDok se uslovi finansiranja pooštravaju, a cena koštanja posedovanja vozila raste, proizvođači automobila ne mogu da se nadaju uzletu prodaje u martu.\nArkanđeli kaže da Honda, kao proizvođač koji je poznat po politici niskih intenziteta podsticajnih mera za kupce, ne nudi kupcima beskamatno finansiranje i da očekuje da će se tome priključiti i ostali proizvođači vrlo brzo. „Verujemo da će oni koji nude finansiranje uz 0% kamatne stope, uskoro preći na ponudu od 0,9%,“ rekao je on. „Ali, već se puno stvari desilo koje su za nas bile iznenađenje, tako da ne mora da znači da smo u pravu.“\ntags: beskamatno finansiranje edmunds izdvojeno j.d. power kupovina vozila\nprevious Veštačka inteligencija i građevina iz 19. veka – očajna ideja\nnext Bosanski dobavljač dojadio Volkswagenu – svi ugovori raskinuti\nA kod nas se za Astru sedan mogu i dalje čuti reklame o prodaji na beskamatni kredit …\nPeugeot 508 dobio trocilindarski turbo agregat za italijansko tržište\nMini hedžbek i kabriolet dobijaju novu DCT transmisiju\n21/12/2017 - 10:55\nAbarth prelazi na isključivo električne automobile\n09/07/2021 - 06:42


Home / VESTI / Vesti iz EPuS-a / POVERENJE U SISTEM NEOPHODNO ZA NAPREDAK I ZDRAVO DRUŠTVO\nPostoji trougao kojim može da se izrazi socijalna kohezija, istakao je Žarko Šunderić iz Centra za socijalnu politiku, prema čijim rečima se ovaj pojam prvo javlja sa krizama. U tom trouglu su mogućnost da pojednac može da napreduje u društvu, da ima minimum za život i da ima poverenje u sistem i institucije.\n“U Srbiji je stepen nepoverenja u institucije i sistem veoma visok”, rekao je Šunderić, navodeći da istraživanje ukazuje da je takav osećaj i kod bogatih i kod siromašnih.\nIstraživačica Evropskog pokreta u Srbiji, Dina Rakin, govorila je o novim akterima koji možda mogu da podstaknu socijalnu koheziju: socijalnim preduzećima. "Danas kad se govori o socijalnoj koheziji, najčešće se misli na uključivanje građana u društvo. Isklјučeni su tako oni koji nemaju pristup društvenom životu u smislu zapošlјavanja, obrazovanja i obuke, mogućnost stvaranja porodice", objasnila je ona. Međutim, ovo pitanje nije više samo o novcu i prihodu; fokus je pomeren na odnosne aspekte isklјučenosti.\nU tom smislu, cilј socijalnih preduzeća je da se iskoreni barijera za uključivanje i povezivanje, eliminišu svi oni elementi koji otežavaju lјudima ostvarenje društvenih veza, nadomeste nedostatak pristupa zaposlenju, socijalnoj pomoći, i socijalnim i uslugama zdravstvene zaštite, zaključila je Rakin.


U Brazilu zaboravili na koronu – zbog fudbala /foto, video/ - Sputnjik Srbija\nU Brazilu zaboravili na koronu – zbog fudbala /foto, video/\n08:50 31.01.2021 Preuzmite kraći link\nFudbaleri Palmeirasa osvojili su Kopa Libertadores pobedom nad Santosom rezultatom 1:0.\nU duelu dva tima iz Brazila, Palmeiras je uspeo da dođe do pobede u osmom minutu produžetka.\nMeč južnoameričke Lige šampiona se igrao po izuzetno sparnom vremenu, a prilika je bilo izuzetno malo.\nSve je delovalo kao da će se otići u produžetke, a onda... rezervista Breno Lopes je savršeno procenio let lopte i glavom je smestio u mrežu protivnika.\nGolu je prethodilo isključenje trenera Santosa Kuke zbog ulaska na teren i pokušaja provociranja protivničkih igrača.\nFudbaler Palmeirasa po osvajanju Kopa Libertadores\nZvezda se blindirala za Milan\nMeč je na stadionu „Marakana“ u Brazilu gledalo oko 5.000 ljudi, dok je bilo gledaoca i širom zemlje, neretko kršeći pravila o suzbijanju virusa korona.\nPo postizanju gola fudbaleri Palmeirasa su otrčali ka svojim pristalicama, a onda je krenulo masovno grljenje i slavlje koje praktično nije stalo sve dok se nije otišlo u svlačionice – a verovatno ni posle toga.\nTakođe, navijači su bili i ispred stadiona, a kada su čuli da je pao gol krenula je žurka na ulici.\nPalmeiras fans celebrate outside the stadium after winning the Copa Libertadores final against Santos 🇧🇷🏆 pic.twitter.com/q9dzeGUeiz\nOvo je bila druga titula u istoriji Palmeirasa – prva još od 1999. godine – a čak treći put za četiri godine da je brazilski tim postao prvak Kopa Libertadores.\nPodsetimo, finale je prvobitno planirano za novembar, ali je ceo turnir pomeren za šest meseci kasnije zbog pandemije.\n► Tragedija u Brazilu – srušio se avion sa fudbalerima, nema preživelih


Vuković: Neće se graditi u dvorištu zgrada ispod Ljubovića (VIDEO) – Volim Podgoricu\nPočetna/PG INFO/Aktuelno/Vuković: Neće se graditi u dvorištu zgrada ispod Ljubovića (VIDEO)\nPovodom dvije godine rada gradske uprave, večeras je u Galeriji „Risto Stijović“ u Podgorici održana konferencija za medije na kojoj su predstavljeni rezultati lokalne samouprave u proteklom dvogodišnjem periodu.\nGradonačelnik Ivan Vuković saopštio je, povodom teme u vezi sa gradnjom stambenog objekta u okviru DUP-a “Zabjelo-Ljubović”, a koja je u proteklim mjesecima bila prisutna u medijima, da je Glavni grad postigao dogovor sa kompanijom “Gradnja promet” i porodicom u čijem je vlasništvu dio parcele, te da na toj parceli neće biti gradnje.\n“Zahvaljujući posvećenom radu kolega iz Sekretarijata za planiranje i održivi razvoj, Direkcije za imovinu i posebno Agencije za izgradnju i razvoj Podgorice, došli smo do konačnog dogovora sa kompanijom „Gradnja promet“ i predstavnicima porodice Šnajder. Govorim o spornoj parceli u zahvatu DUP-a „Zabjelo–Ljubović“, na kome je unazad nekoliko mjeseci otpočela izgradnja objekta kolektivnog stanovanja“, istakao je Vuković, dodajući da se Glavni grad prema tom problemu ophodio onako kako zahtijeva opšti interes i naglasio da se na toj parceli definitivno neće graditi zgrada.\nOn je podsjetio i na, kako je saopšteno iz Glavnog grada, odgovoran pristup lokalne samouprave rješavanju problema na brdu Gorica koji je odgovorio ozbiljnom izazovu i prijetnji nove stanogradnje, donoseći odluku o zabrani dalje gradnje na Gorici u kontaktnoj zoni gdje je prepoznata ta vrsta rizika.\n„Unazad nekoliko mjeseci detaljno analizaramo DUP “Zabjelo -Ljubović ”i nije tajna da je taj DUP loš i da smo njime nezadovoljni, o čemu je govorio i naš Glavni gradski arhitekta i ukoliko ne bude boljeg rješenja ne isključujemo mogućnost da u dogledno vrijeme podnesemo inicijativu Ministarstvu održivog razvoja i turizma za stavljanje van snage tog Detaljno urbanistčkog plana. Razlog je taj što on ne odgovara onome što su potrebe građana u tom dijelu grada i ne predstavlja plansku prepostavku za unapređenje kvaliteta života dostojnih 21. vijeka”, kazao je Vuković.\nVuković je na večerašnjoj konferenciji na projekte koji su, kako je saopšteno iz Glavnog grada, od velikog značaja za razvoj grada i koji daju važan doprinos transformaciji Podgorice u ljepše i bolje mjesto za život svih njenih građana.\n”Kao rezultat našeg zajedničkog dostignuća uz podršku Vlade Crne Gore, Podgorica je od jula 2018. na ovamo, postala ljepši grad. Postala je humanija,uređenija, zelenija, kulturno bogatija , sportski ponosnija, međunarodno prepoznatljivija, modernija i evropskija”, istakao je Vuković.\nOn je govorio o, kako se navodi, važnim projektima koji će biti realizovani u narednom periodu, te da će za dvije godine glavni grad dobiti još četiri bulevara – Bulevar kroz Gornju Goricu, Bulevar na Zlatici i dva bulevara na Starom aerodromu. Takođe je podsjetio na nedavno raspisani konkurs za idejno rješenje za rekonstrukciju Trga nezavisnosti, Trga Božane Vučinić,kao i tender za izgradnju istočne tribine Gradskog stadiona, šetalište uz rijeku Ribnicu i mnoge druge.\nElektronska karta je, kako ističu iz Glavnog grada, još jedan je projekat gradske uprave koji je tek zaživio i pokazao značajne rezultate, s obzirom na to da je za samo nedjelju dana prodato 30.000 karata za usluge javnog prevoza. Vuković je naglasio i značaj Vodiča kroz administraciju, ubrzanog razvoja Opštine u okviru Glavnog grada-Golubovci, kao i doprinos zaposlenih koji “predano rade na tome da Podgorica prati korak sa evropskim gradovima”.\n“Gradonačelnik je naveo i važne međunarodne projekte u oblasti kulturne saradnje i zaštite životne sredine, ali i istakao značaj transformacije koju doživljava Zeta, zahvaljujući patnerstvu gradske uprave i vrijednog rukovodstva Opštine u okviru Glavnog grada”, stoji u saopštenju.\nVuković je izrazio zahvalnost zaposlenima u Glavnom gradu koji, kako je rekao, daju vrijedan doprinos razvoju Podgorice.\n“Podgorica je imala i imaće bolje gradonačelnike, ali nikada nijedan gradonačelnik Podgorice neće imati bolje i posvećenije saradnike”, zaključio je on.\ngradnja Ivan Vuković Ljubović Podgorica zgrada\nZA POLA GODINE: Kaznu kod kuće odležao 71 osuđenik


Stranka slobode i pravde: Nudimo rešenja za ekološke probleme | Boom93\nGradski odbor Stranke slobode i pravde održao je konfenreciju za novinare na kojoj je govoreno o ekološkom planu ove stranke kao i inicijativi za osnivanje alimentacionog fona.\nVladan Milosavljević, predsednik gradskog odbora Stranke slobode i pravde u Požarevcu je rekao da plan za „Eko spas Srbije” predviđa jako mnogo mera koje se mogu primeniti kako bi se rešili problemi i u samom gradu.\n„Prema našem planu republika je ta koja će se uključiti kako u izgradnju postrojenja za prečišćavanje otpadnih voda tako do forimranja regionalnih centara za upravljanje otpadom. Na nama je, sa stanovništa lokalne samouprave, da doprinesemo rešavanju tih problema i da se ne svodimo samo na projekte koje koštaju. Mi naš plan nudimo i predstavnicima vlasti, ovo više nije političko pitanje nego je pitanje života i zdravlja svih naših sugrađana. Za 30 dana je moguće većinu tih mera sprovesti i veliki broj tih mera pokrenuti“ istakao je Milosavljević.\nPlan stranke slobode i pravde predvića između ostalog krivičnu odgovornost za one koji iznose lažne podatke o zagađenju vazduha, smanijvanje PDV-a za kupovinu EKO vozila na 1%, uvođenje ekoloških standard EU za sve kompanije, posebno za najveće zagađivače ZIJIN-a u Boru i HESTIL-a u Smederevu. U planu je predviđeno i ukidanja ložišta na mazut i prelazak nagas, zamena kućnih ložišta i prelazak na gas, raskig ugovora za sapionicu u Vinči, zabranu izgradnje MHE na teritoriji Republike Srbije, zabranu izgradnje na Makiškom polju, ulaganje u obnovljive izvore energije, povećanje broja ekoloških inspektora, izgradnja sistema za prečišćavanje voda kao i zabranu uništavanja Velkog ratnog ostrva.\nTakođe u Stranka slobode i pravde u svom ekološkom planu predviđa oduzimanje dozvole za rad kompaniji Rio Tinto, zabranu prodaje uglja lošeg kavaliteta, zatvaranje divljih deponija i izradu regionalnih centara za upravljanje otpadom, primenu zakona koja zabranjuje prodaju GMO proizvoda u Srbiji, privremene mere zatvaranja kompanija koje ne poštuju ekološke standard kao i zabarnu neplanske seče šuma.\nJelena Bogavac, potpredsednik gradskog odbora SSP-a je govorila o inicijativi za osnivanje alimentacionog fonda. Ona je naglasila da je ova akcija pokrenuta povodom meseca koji posvećen roditeljstvu.\n“Alimentacioni fond je tu da obezbedi finasijsku sigurnost deci, ali i samohranim roditeljima od momenta pokretanja brakorazvodne parnice pa do trajanja momenta isplaćivanja. Ova inicijativa predviđa zaštitu dece i roditelja jer alimentacioni fond preuzima ulogu, a dalji sudski spor se vodi protiv nesavesnog roditelja. Ovaj fond u većem broju država Evrope na snazi i zasnovan je na rešenjima koja postoje, a na nama je da ga usvojemo, implementiramo i tako pomognemo” naglasila je Jelena Bogavac.\nInicijatvu za osnivanje alimentacionog fonda pokrenula je potpredsednik SSP-a Marinika Tepić.\nOznakeAlimentacioni fond Ekološki plan inicijativa Jelena Bogavac Konferencija za medije KZN Požarevac SSP Stranka slobode i pravde Vladan Milosavljević


RTCG - Radio Televizija Crne Gore - Nacionalni javni servis :: Društvo :: "Nastavićemo konstruktivnu saradnju" / print=true\nBJEKOVIĆ I VELJOVIĆ 27. 01. 2020. 17:38 >> 17:35 0\nBJEKOVIĆ I VELJOVIĆ\n"Nastavićemo konstruktivnu saradnju"\nInstitucija Zaštitnika ljudskih prava i sloboda i Uprava policije (UP) nastaviće konstruktivnu saradnju u cilju unapređenja postupanja i poštovanja ljudskih prava u sistemu bezbjednosti, u skladu sa međunarodnim standardima i praksom, saopšteno je na sastanku ombudsmana Siniše Bjekovića i direktora UP Veselina Veljovića.\nNa prvom zvaničnom sastanku novoimenovani Zaštitnik i direktor Uprave policije, kako je saopšteno, razgovarali su o dosadašnjoj saradnji i planovima za naredni period.\n"Takođe, naglašena je važnost zakonite primjene ovlašćenja i poštovanja standarda postupanja prema pojedincima i grupama. U tom smislu razgovarano je i o aktuelnim slučajevima i obostrano ukazano na važnost pravovremenog obavještavanja o aktivnostima i mjerama nadležnih državnih organa u cilju objektivnog informisanja javnosti i smanjenja dezinformacija", navodi se u saopštenju Institucija Zaštitnika ljudskih prava i sloboda Crne Gore.\nVeljović je, kako se navodi, čestitao je Zaštitniku na imenovanju, navodeći da je obaveza i odgovornost svih organa u sistemu javne uprave da uvažavaju i poštuju mišljenja Zaštitnika, jer je to u interesu građana i države.\n„Važno je nastaviti da razvijamo odnos razumijevanja i saradnje, kako bismo efikasno uočavali slabosti u sistemu i efikasno ih uklanjali, u skladu sa međunarodnim standardima u oblasti ljudskih prava i sloboda“, kazao je on, navodeći da će Uprava policije ostati pouzdan i iskren partner u tom poslu.\nPrema njegovim riječima, kroz dobru saradnju sa drugim državnim tijelima kao i sa institucijom Zaštitnika, jasno su izražena nastojanja da se javnost pravovremeno i transparentno informiše o aktivnostima policije.\nNa sastanku su razmijenjene informacije o nekim aktuelnim slučajevima koje Zaštitnik ima u radu, kao Nacionalni mehanizam za prevenciju torture i zaštitu od torture, koje je predstavila zamjenica Zaštitnika Zdenka Perović.\nZaštitnik Bjeković podsjetio je da institucija nastoji djelovati kao korektivni mehanizam i da svojim mišljenjima i preporukama teži podsticanju promjena i unapređenju stanja u društvu, na svim poljima.\n„U tom pravcu, u okviru svog mandata, trudimo se takođe da osvijetlimo i uvažimo važnu društvenu funkciju koju obavljaju policijski službenici ali i potrebu obezbjeđenja pune primjene najviših profesionalnih standarda kao i standarda ljudskih prava“, kazao je on.\nZaštitnik je, prema dosadašnjem iskustvu, naveo izuzetno korektan odnos Uprave policije kao i drugih službi iz bezbjednosnog sektora, koje su blagovremeno i detaljno obavještavale Instituciju o svim traženim podacima.\nVeselin Veljović Siniša Bjeković\nŽalbe na nepoštovanje odredbi o zabrani otkaza\nPrate stanje osoba koje se nalaze u posebnom riziku


Dogovorena intenzivnija saradnja u cilju prevencije posljedica elementarnih nepogoda – Glavni Grad Podgorica\nIntenziviranje saradnje državnih institucija i lokalnih uprava neophodno je u cilju ublažavanja posljedica elementarnih nepogoda i efikasnije zaštite imovine građana, zaključeno je danas na sastanku ministarke bez portfelja Marije Vučinović i gradonačelnika Podgorice dr Ivana Vukovića, sa saradnicima.\nSagovornici su se saglasli da u narednom periodu treba zajednički raditi na preduzimanju adekvatnih preventivnih mjera od elementarnih nepogoda i stvaranju kvalitetnijih formalno pravnih pretpostavki koje će na sveobuhvatan način tretirati navedenu oblast.\nGradonačelnik Vuković je upoznao sagovornike sa radom nadležnih gradskih službi koje koordinirano djeluju kada su u pitanju elementarne nepogode i izrazio zadovoljstvo njihovom efikasnošću i načinom rada Komisije za procjenu šteta od elementarnih nepogoda Glavnog grada.\n“Saradnja sa državnim organima i Vladinom Komisijom za procjeu šteta od elementarne nepogoda je u tom smislu jako značajna, jer su trendovi negativni i broj prijava se konstantno uvećava, posebno imajući u vidu predstojeću ljetnju sezonu i potencijalne rizike koji su karakteristični za Podgoricu u tom periodu”, istakao je Vuković.\nMinistarka Vučinović je naglasila da se sihronizovanim radom gradskih službi može značajno uticati na smanjenje posljedica elementarnih nepogoda, dodajući da u narednom perodu treba posebno raditi na preventivnom djelovanju, jer se na taj način smanjuju rizici, a samim tim i eventualni troškovi u odnosu na nastale štete.\nČlan Komisije Vukota Stanišić je saopštio da se najveći broj šteta od elementarnih nepogoda odnosi na oblast poljoprivrede i naglasio da poljoprivredni proizvođači imaju mogućnost da se osiguraju za najveći broj šteta, dodajući da Ministarstvo poljoprivrede i ruralnog razvoja nudi subvencije na u iznosu 50% od polise osiguranja.\nSagovronici su zaključili da će se saradnja Glavnog grada i kabineta ministarke bez portfelja u narednom periodu intenzivirati kroz konkreten dogovorene aktivnosti i zajedničke projekte.\nObilježavanje Svjetskog dana knjige i zaštite autorskih prava Press konferencija povodom PODGORIČKOG PROLJEĆNOG PAZARA


Na VMA proširen deo za postoperativnu intenzivnu negu - Kurir\nNa VMA proširen deo za postoperativnu negu\n12:57, 06.06.2012. 1\nOtvoreni prostor podeljen je u dva dela - četiri postelje za intenzivnu negu pacijenata sa transplantiranim organima i četiri postelje za intenzivnu negu kardiohirurških pacijenata\nBEOGRAD - Ministar odbrane Dragan Šutanovac pustio je danas u rad prošireni deo za postoperativnu intenzivnu negu na Klinici za anesteziju i reanimaciju Vojno medicinske akademije (VMA), čime je taj deo dobio osam novih postelja.\nProširenje je postignuto izgradnjom 135 kvadrata novog prostora na račun garderoba i dela hodnika operativnog bloka čime je stvorena nova celina uz već postojeći prostor intenzivne nege. Otvoreni prostor podeljen je u dva dela - četiri postelje za intenzivnu negu pacijenata sa transplantiranim organima i četiri postelje za intenzivnu negu kardiohirurških pacijenata.\nUkupna investicija iznosi 111 miliona dinara, a otvaranju novog dela za postoperativnu intenzivnu negu prisustvovao je i minitar nacionalne odbrane Angole Kandido Pereira Doš Santoš Van Dunem.\nMinistar Šutanovac je posle otvaranja dela intenzivne nege naglasio da je to najsavremenija intenzivna nega koja postoji u zemlji i svetu i da je reč o investiciji od oko 1,1 miliona evra.\n"Drago mi je što smo danas u prisustvu ministra odbrane Angole koja želi da u Olandiji izgradi vojno medicinsku akademiju po ugledu na Beograd, imali priliku da otvorimo proširenje intenzivne nege", kazao je Šutanovac.\nOn izrazio zadovoljstvo što će najteži pacijenti posle operacije srca i transplantacija imati priliku da u novootvorenom delu klinike provode neophodan period potreban za kvalitetan oporavak.\nPrema rečima Šutanovca, to je nastavak opremanja VMA, a vojno zdravstvo nije samo u funkciji vojnih osiguranika već je otvoreno i za civilne stanovnike i sve građane Srbije.\n"Ovo je izuzetno velika stvar, pogotovo za one koji imaju kardiološke probleme i koji očekuju da na VMA obave određenu transplantaciju kao što je transplantacija jetre ili bubrega", naveo jer ministar Šutanovac.\nVELIKA NAPETOST UOČI DANAŠNJIH LOKALNIH IZBORA: Rat za pet opština\nŽELITE POSAO NA VMA, OVO JE USLOV: Evo kako do ugovora za medicinsku sestru i tehničara!


ZAHARAOVA: Povećanje budžeta NATO neće osigurati bezbednost EU! • HAPPYTV.RS\nZAHARAOVA: Povećanje budžeta NATO neće osigurati bezbednost EU!\nPlan za povećanje vojnog budžeta članica NATO na dva odsto njihovog bruto domaćeg proizvoda i apel za podizanje tog limita na četiri odsto BDP-a, neće pomoći da se osigura bezbednost u Evropi, već će stvoriti dodatne rizike, ocenila je danas portparolka ruskog Ministarstva spoljnih poslova, Marija Zaharova.\nSve to, prema njenim rečima, ne doprinosi obezbeđivanju stabilnosti u Evropi, "već, upravo suprotno, stvara dodatne rizike".\n- U deklaraciji usvojenoj na samitu Severnoatlanske alijanse u junu naglašen je cilj o povećanju vojnog budžeta člainca NATO na 2,0 odsto njihovog BDP-a - ukazala je Zaharova.\n- Istovremeno, njihovi ukupna vojna potrošnja čini više od polovine globalne potrošnje i premašuje rusku za 14 puta - navela je ona.\nDodaje i da je Rusija upoznata sa time da je bilo poziva za podizanje tog limita na četiri odsto BDP-a.\nTakođe je primetila da, kada je reč o nekim zemljama, "traženo povećanje vojnog budžeta premašuje očekivanu stopu rasta BDP-a, što će stvoriti neravnotežu između naoružanja i života civilnog stanovništva".


srbijasport.net - Vesti - Prva liga Srbije - Za Zlatibor je svaka utakmica kvalifikaciona\nFK Zlatibor - foto: Duško Milojević\nU Zlatiboru su svesni da još nisu na željenom nivou, kao uostalom većina prvoligaša. Pauza je ostavila traga, i kroz utakmice bi trebalo da se vrate u željeni ritam. Potrebno je, smatraju sa "Švajcarije", strpljenja i i istrajnosti da bi se našli na nivou nekadašnjih rezultata. Trener Predrag Ristanović na raspolaganju ima 23 igrača, svi su na broju, uključujući i trojicu internacionalaca iz Crne Gore. Vidljivo je da se oseća nedostatak utakmica kako bi se što bolje povezale linije i tim dobio svoju prepoznatljivu konfiguraciju.\nZlatiborci večeras stižu u Beograd na utakmicu sa OFK Žarkovom, koja je na programu sutra na stadionu u Makiškoj šumi. Položaj na tabeli prvoligaškog karavana, i pozicija broj četiri daje gostima realne šanse da se domognu istorijskog uspeha i plasmana u Super ligu Srbije. Zahvaljujući takvom rasporedu u prvenstvu, Beograđani prate protivnikove rivale i dobro su upućeni u mogućnosti jednih i drugih.\nBiće to sudar dve različite koncepcije. OFK Žarkovo je adaptirani prvoligaš sa profilisanim sastavom. Kod kuće gaje agresivan pristup igri i okrenuti su napadačkim akcijama, mada su uspešniji na strani. Zlatibor ne odustaju od svog modela igre, ali je pitanje koliko će mu ostati verni posle dva i po meseca prisilne pauze. Zna se da poseduju individualni kvalitet i krasi ih snaga i izvorni tranzicioni momenat. Za razliku od gostiju kojima je svaka utakmica kvalifikaciona, domaćin je rasterećen briga oko plasmana i tu vidi svoju priliku da iznenadi pretendenta za vrh. Čvrsta i snažna ekipa gostiju, koja zna da igra na rezultat pokušaće da strpljenjem i tražeći propuste "zeleno-belih" ode sa celim plenom iz Makiške šume, mada bi prihvatili i "remi". Uzdaju se u snagu i kvalitete Nedeljkovića, Jovanovića, Anđelkovića (bez Divca), koji su mnogo puta doneli radost na srpsku planinsku lepoticu.\nPrva liga Srbije Muškarci Prva liga Srbije Zlatibor OFK Žarkovo Srbija Zlatiborski okrug Čajetina\nPreviranja u GFK Slobodi nisu ostavili traga na igračkom...\nAriljska rampa - nepremostiva prepreka za konkurente!


"Istorijska pobjeda čovjeka iz srpskih brda" - BIGportal.ba\n12 Jula, 2021 12 Jula, 2021 0168\nKako prenosi Dojče vele u svom pregledu, nemački mediji uglavnom ističu istorijsko izjednačenje u broju osvojenih gren slemova – po 20 za svakog iz “velike trojke” koju sačinjavaju Đoković, Federer i Nadal.\nSportski list Kiker donosi naslov “Uspelo mu je! Đoković u Vimbldonu ostvario svoj veliki san”.\n“Kada je vazno, Đokovića praktično ne možete pobediti. Od njegove kratke krize 2017. on je osvojio osam grend slemova (jedini poraz pretrpeo je od Nadala prošle godine u finalu Rolan Garosa) i time je u večnoj listi najboljih sustigao do sada vodeće Federera i Nadala”.\nJavni servis Bavarski radio (BR) je na svom portalu vesti ostavio zapis o Đokovićevoj pobedi u kojem se ističe “istorijska pobeda” srpskog teniskog asa.\n“Srbin Novak Đoković je pobedio na teniskom turniru u Vimbldonu i time proslavio istorijski trijumf. Posle Roda Levera, koji je to uradio pre više od 50 godina, on je prvi igrač kojem je pošlo za rukom da pobedi na prva tri grend slema u godini””.\n“Era jednog čoveka: Novak Đoković pobedio je i u Vimbldonu na način kjoji se ne može oponašati, pa se sada nada još jednom uspehu. Na Otvorenom prvenstvu Amerike Srbin bi stvarno mogao da osvoji sezonski grend slem””, navodi se u izveštaju Dojče velea.


Novoizabrani: Znam da ste umorni, ali budite oprezni - BIGportal.ba\n26 Novembra, 2020 26 Novembra, 2020 0797\nNovoizabrani američki predsednik Džo Bajden apelovao je na Amerikance da budu oprezni i da se čuvaju tokom prazničnih dana.\nBajden je održao govor u kojem je konstatovao da su građani umorni od restrikcija koje je donela epidemija koronavirusa, ali je ipak zatražio da budu oprezni jer se broj novoinficiranih poveća iz dana u dan, preneo je Rojters.\nOn je takođje pozvao svoje sunarodnike da odustanu od velikih porodičnih okupljanja koja se tradicionalno organizuju za proslavu Dana zahvalnosti i obećao da će odmah da se uhvati u koštac sa pandemijom čim stupi na dužnost 20. januara.\nBajden je optužio Trampa da je podlegao panici i predao se suočen sa krizom javnog zdravstva SAD.\nOn se osvrnuo i na Trampovo pomilovanje bivšeg savetnika za nacionalnu bezbednost, generala Majkla Flina, koji je dva puta priznao da je kriv za davanje lažnih iskaza FBI i zbog toga osuđen na zatvorsku kaznu.\nOn je ocenio da Trampovo pomilovanje predstavlja “akt teške korupcije i drske zloupotrebe vlasti”.


Vesti - SKGO organizuje vebinare na temu „Portal javnih nabavki“ SKGO - Vesti detaljno\nSKGO organizuje vebinare na temu „Portal javnih nabavki“\nStalna konferencija gradova i opština (SKGO) u periodu od 15. do 21. oktobra 2020. godine organizuje tri jednodnevna vebinara za zaposlene u jedinicama lokalne samouprave na temu „Portal javnih nabavki“.\nPrimena novog Portala javnih nabavki otpočela je 1. jula 2020. godine i donela brojne novine u postupanju naručilaca kada je reč o sačinjavanju planova javnih nabavki, konkursne dokumentacije, načinu podnošenja ponuda, otvaranju i stručnoj oceni ponuda, komunikaciji u postupku javne nabavke itd. Imajući u vidu ove veoma značajne promene u postupanju naručilaca utvrđene novim Zakonom o javnim nabavkama („Službeni glasnik“, br. 91/22019) ova obuka ima za cilj da se zaposleni na poslovima javnih nabavki u JLS blagovremeno upoznaju sa najvažnijim funkcionalnostima novog Portala javnih nabavki i obuče za pravilan rad u njemu.\nTermini održavanja tri jednodnevna vebinara su sledeći:\nčetvrtak, 15. oktobar 2020. godine,\nutorak, 20. oktobar 2020. godine, i\nsa početkom u 10:30 časova, a u skladu sa priloženom agendom obuke.\nPotrebno je da svaki pojedinačni zainteresovani predstavnik/ca jedinica lokalne samouprave pošalje najkasnije do petka, 9. oktobra 2020. godine popunjeni prijavni formular na adresu ruzica.arandjelovic.ilic@skgo.org u elektronskoj verziji (popunjen MS Word dokument sa neophodnim podacima), sa naznakom termina za koji se učesnik opredelio, pri čemu nije potreban potpis ovlašćenog lica.\nVebinari se realizuju u okviru projekta „Institucionalna podrška SKGO – treća faza“, koji podržava Vlada Švajcarske.\nKontakt osoba je Ružica Aranđelović Ilić, koordinatorka Mreže SKGO za javne nabavke, elektronska adresa ruzica.arandjelovic.ilic@skgo.org, broj mobilnog telefona: 0648703303.\nPoziv za učešće - SKGO vebinar - Portal javnih nabavki.pdf\nAGENDA - vebinar SKGO - Portal javnih nabavki.pdf\nPRIJAVNI FORMULAR - SKGO vebinar - Portal javnih nabavki.doc


Varhelji: Očekujemo kazne za napade na muslimane u Crnoj Gori – Portal Kotor\nVarhelji: Očekujemo kazne…\nVarhelji: Očekujemo kazne za napade na muslimane u Crnoj Gori\nEvropska komisija (EK) upoznata je sa incidentima koji su bili usmjereni ka muslimanskoj zajednici u Crnoj Gori i očekujemo temeljnu istragu o ovim slučajevima, naveo je evropski komesar za proširenje Oliver Varhelji.\n„Komisija je upoznata sa incidentima koji su bili usmjereni na muslimansku zajednicu uoči i nakon parlamentarnih izbora 30. avgusta 2020. godine. Očekujemo temeljnu istragu i pravno sankcionisanje, za sve napade i sva nasilja. Vladavina prava je jedna od osnovnih vrijednosti EU i kao takva, presudni element procesa pristupanja EU, koji određuje ukupni tempo pregovora Crne Gore o pristupanju EU“, naveo je Varhelji.\nOn je naveo da se od Crne Gore, kao zemlje kandidata za članstvo u EU, očekuje efikasna zaštita pripadnika nacionalnih i vjerskih manjina, što je u skladu sa ispunjavanjem mjerila za poglavlja 23, prenosi portal RTCG.\n„To takođe uključuje efikasnu zaštitu manjina i slobodu vjeroispovesti“, zaključio je evropski komesar.\nTags: muslimaniOliver Varhelji


- Nisam sa njom, njeni roditelji su revoltirani zbog ove priče, pa nisam baš takav da idem iz veze u vezu- rekao je pevač za portal "Republika.rs"\nInače, kako su pisali domaći mediji Darko je odnedavno u vezi sa pevačicom Barbarom Bobak (22), koja se pojavila i u jednoj emisiji ovogodišnjeg takmičenja za "Zvezde Granda".\nBarbara ima 22 godine i iz Futoga je, kod Novog Sada. Kakoje izvor blizak Laziću naveo, ona i pevač se poznaju duži period, a i nekoliko puta su zajedno pevali po Beogradu i Srbiji na veseljima, ali i po klubovima širom dijaspore.\nMeđu njima su postojale varnice još od prvog susreta, ali Lazić, koji je tada uživao u ljubavi sa Marinom, nije ništa pokušavao. Oni su sve vreme pevačeve ljubavi sa Gagićevom ostali u kontaktu preko društvenih mreža, a čim je raskinuta veridba s Marinom, predložio je Barbari da se vide, što je ona odmah prihvatila.\n(FOTO) SKINULE SE BIVŠA I SADAŠNJA DARKA LAZIĆA Koja je bolja? Marina ima trbušnjake, a od Barbarinih oblina boli glava\nSVI DETALJI O NOVOJ DEVOJCI I NOVOM POSLU Darko Lazić prvi put otkriva: "Jedva čekam da napustim Srbiju"


MALA MATURA: Zaštitnik građana pokreće postupak o radu Ministarstva prosvete – Balkanekspresrb.rs\nKancalarija Zaštitnika građana saopštila je da pokreće postupak kontrole rada Ministarstva prosvete povodom odlaganja završnog ispita iz matematike.\nU saopštenju medijima naodi da “postupajući po sopstvenoj inicijativi, Zaštitnik građana pokreće postupak kontrole zakonitosti i pravilnosti rada Ministarstva prosvete, nauke i tehnološkog razvoja povodom odlaganja i pomeranja završnog ispita iz matematike za učenike osmih razreda, koji je trebalo da bude održan 18. juna 2019. godine.\nZaštitnik će zatražiti od ministarstva relevantne informacije o svim činjenicama i okolnostima koje su dovele do odlaganja završnog ispita iz matematike, koje je nedopustivo. Zaštitnik građana putem sredstava javnog informisanja došao je do saznanja da je Ministarstvo prosvete, nauke i tehnološkog razvoja odložilo polaganje testa iz matematike u okviru završnog ispita koje je bilo zakazano za 18. jun 2019. godine u 9 časova za četvrtak, 20. jun 2019. godine.\nPrema informacijama koje su prenela sredstva javnog informisanja, do odlaganja je došlo zbog toga što su se na društvenim mrežama pojavili rukom pisani zadaci iz matematike, koje je osmaci trebalo da imaju na testu.♦


Izvor: B92, 04.Avg.2021, 23:09\nEngleski fudbaler Deni Ings novi je igrač ekipe Aston Vile, saopštio je klub iz Birmingema.\nIngs, koji igra na poziciji napadača potpisao je trogodišnji ugovor sa Aston Vilom.\nNije poznato koliko iznosi transfer za prelazak Ingsa iz Sautemptona u tim iz Birmingema, ali do transfera dolazi u trenutku kada Aston Vila pregovara o rekordnom tranfseru Džeka Griliša u Mančester siti (blizu 117 miliona evra).\n"Deni je izvanredan fudbaler, koji je postizao golove gde god je igrao. On je takođe vrhunski profesionalac sa sjajnim karakterom, koji će biti lider naše ekipe i uzor našim mladim igračima, koji se brzo razvijaju", rekao je trener kluba Din Smit.\nU poslednje dve sezone 29-godišnji...


Dok su zlato i akcije povećali vrednost usled bilionskih finansijskih injekcija, takva pomoć potiskuje američku valutu i povećava verovatnoću da SAD odu predaleko u davanju državnih subvencija, rekao je Dalio za Blumberg televiziju.\nNaime, Blumbergov indeks dolara pao je 10 procenata od najviše vrednosti u martu jer su investitori reagovali na pandemiju i pokušaje centralne banke (FED) i vlade SAD da spreče ekonomski pad.\nSve najvažnije svetske valute ojačale su u odnosu na dolar, kao i zlato, srebro i platina.\nDalio je još u julu rekao da bi investitori trebalo da se opredele za akcije i zlato umesto obveznica jer one daju negativan povraćaj na kapital a centralne banke će štampati još novca, podseća američka agencija.\nPročitajte i kako će se kretati kurs dinara.\nU STOPU PRATI DOLAR I EVRO Kineski juan će postati treća najveća svetska rezervna valuta\nNA ULCINJSKU SOLANU SADA JE STAVLJENA I TAČKA Bivši gigant otišao u istoriju na neslavan način\nSimboli ulcinjske solane - samohodni transporter, kolosek i dresine, kojima se so iz bazena dovlačila u pogone završili su pre mesec i po u starom gvožđu.


ST LAB Kabl naponski crni - Idealno.rs\nPočetna / Računari i oprema / Mrežna oprema / Kablovi, konektori ... / ST LAB Kabl naponski crni\nPonuda prodavnice bcgroup za proizvod ST LAB Kabl naponski crni. Ispravnost cene i podataka proveri na internet stranici prodavnice.\nProizvođač ST LAB\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za ST LAB Kabl naponski crni i izberi najbolju. Kablovi, konektori ... iz kategorije Mrežna oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda ST LAB Kabl naponski crni i vidi da li ti odgovara ili pogledaj druge proizvode brenda ST LAB. Opis i tehnički podaci proizvoda ST LAB Kabl naponski crni se mogu razlikovati od onih u internet prodavnici u kojoj obavljaš kupovinu. ST LAB Kabl naponski crni je dostupan u prodavnici bcgroup po ceni, koja je navedena pored svakog prodavca u meniju "Prodavnice".\nGarantne uslove za ST LAB Kabl naponski crni proveri u prodavnici u kojoj nameravaš da obaviš kupovinu. Slika za ST LAB Kabl naponski crni je simbolična, zato se pre kupovine u prodavnici uveri da je proizvod isti.\nTip Naponski kabl Dužina 1.5m Boja Crna\nHAMA audio kabal 1 x 3.5mm - 2 x eine, 5m - 00030456\nod 256,00 DIN\nFAST ASIA kabl USB A - USB B MM 5m crni